
Babad=Geschiedenis 


Sêrat Babad Warni-Warni 


Anggitan Dalêm Suwargi Kangjêng Gusti Pangeran Adipati Arya 
Mangkunagara IV. 


Kawêdalakên dening Ki Padmasusastra tiyang mardika ingkang amarsudi 
kasusastran Jawi ing Surakarta. 


SURAKARTA 


ALBERT RUSCHE & CO. 


1898. 

Wanagiri, Padmasusastra, 1898, #194 


Bangsal Tosan, Padmasusastra, 1898, #198 


Katalog : Bangsal Tosan, Padmasusastra, 1898, #198 
Sambung : - 
Bangsal Tosan 


1. Dhandhanggula 


1. palataran sakidul pandhapi | winêwahan ingkang bangsal tosan | 
pirantos pakèndêlane | sagung kang para tamu | ingkang nitih rata myang 
bèndi | ing ngriku mandhapira | kala adêgipun | Sukra tri wêlas candrama 
| ing lèk Sawal Ehe sangkalaning warsi | karya tan ngèsthi warna ||[1] 


2. cinarita ingkang bangsal wêsi | wêwêlingan saking tanah Dhislan | ing 
kitha Bèrlin pabrike | Wilêm Kam kang ingutus | Tuwan Borsik ingkang 
akardi | tinutur panjangira | sawêlas ingukur | pan nyêlak nênêm saprapat 
| inggilipun sakawan kawan dasa dim | ukur êlo Nèdêrlan || 


3. wawratira kalih atus dhacin | langkungipun kawan dasa tiga | nyatus 
kati [ka...] 


mE: ri 


[...ti] sadhacine | ngajêng pangaosipun | kalih lêksa wontên ing pabrik | 
liya ingkang prabeya | praptanirèng dunung | punika tan winursita | mung 
kinôntha wangun rêrêngganing panti | tumraping tanah Jawa || 


4. daragêpak pinapak lir candhi | bandar wiyar tan miyur santosa | tosan 
balabagan dèn ge | sinambung adu ujung | kêkahira kinêlam kêling | 
ingumpak marmêr seta | pilare piningul | lingire pinara astha | praptèng 
madya binubut bundêr dinalir | ginêgêl gêlangkana || 


5. têtirahe ginônja pasagi | amaju pat pinartima muka | kadya nguni 
caritane | duk para surawadu | arsanggodha mring Dyan Pamadi | cinoba 

kinèn laya[2] | mubêng ngarsanipun | Hyang Brama lan Batharendra | 
kalihira sangêt kacuwaning galih | puwara sami nyipta || 


6. catur muka mrih bawera ngaksi | lawan pandam turunaning wulan | 
kang anèng pilar isthane | dene ingkang dumunung | sêsambêtan 
dhauping [dha...] 


< 183 = 


[...uping] êlis | sami pratima muka | èstri lawan jalu | amubêng kadi 
rumêksa | lan nambrama dhatêng kang lumêbèng panti | sumèh 
sêmuning netya || 


7. pinardawa rêrêngganing nginggil | pucak sinung makuthasmaraja | 
tumumpang tamèng isthane | punika wêrdinipun | kangjêng raja ingkang 
pinundhi | tamèng nayakanira | kang nangkil pakewuh | pinracaya ngrèh 
jajahan | kang dèn andêl ing wadya kang dèn ratoni | dene aksara asma || 


8. Mangkunagara ingkang umunggwing | tamèng raja iku wêrdinira | tan 
liya amung sumendhe | mring para andêlipun | Kangjêng Raja Nèdêrlan 
sami | kang anèng tanah Jawa | dene ron kang lêngkung | kalih pang 
tinalèn pita | yeka tôndha kang asmara pinarcadi | antuk bintang ing jaja 


9. widadari ingkang ngapit-apit | kang sajuga mawa obor ika | lan kalam 
lar satunggale | yeka sasmitanipun | kang tinêdha ing siyang ratri | mugi 
mitulungana | 


s= IBA == 


dhatêng prajanipun | yèn pêtêng dèn padhangêna | lamun supe sumêlang 
ruwêding kapti | mugi dèn èngêtêna || 


10. ngandhap tamèng mukaning maharsi | sumping anggur lan mikul 

puspita | malèngèh katon guyune | sakiwa têngênipun | widadari pan kalih 
sisih | sami bêkta tabuhan | sumangsang nèng ngêlung | kêlayu sang rêsi 
wrêddha | ngayubagya manadukara sêsanti | dhatêng sang ambêk darma 


4 
Alih Aksara 


Babad Warni-warni 
Padmasusastra 


11. wêrdinira kang winahya lagi | rêsi wrêddha tatalê ing kina | kontap ing 
kasudarmane | marma samangkenipun | pinartima wau kang warni | pinrih 
sami uninga | dene sumping anggur | ing nguni singa cêlaka | sêgêr 
sumyah mirêng sabdaning sang rêsi | amikul kang puspita || 


12. rinambatan para widadari | ingkang sami gêndhing sêsêndhonan | 
punika ing sasmitane | sintên ta kang andulu | puspa anjrah manuksmèng 
ing wit | èsmu rêna ing driya | rêsêp manahipun | sumawana yèn miyarsa 
| swara alus sêsêndhon [sê...] 


st J09 


[...sêndhon] anuju kapti | yêkti enggar ing driya || 


13. kanan kering jêjamang ing nginggil | pinartima têngah paris waja | dèn 
apit warangganane | anyêpêng buntal landhung | sawarnining sari sinuji | 

angawêng cinêpêngan | dening surawadu | sami munggwing lung puspita 

| wingkingira sarpa wilis kang sumêngit | nèng patra yun sikara || 


14. kadêngangan dening paksi kalih | kang taksaka tandya pinarwasa | 
pinatuk lina têmahe | yeka sasmitanipun | sapa arsa sikarèng budi | 
sayêkti tan widada | ing samarganipun | dèn mrinani ing sasama | beda 
lawan kang ayun jujur ing kapti | èsmu manggih raharja || 


15. wontên malih rêrêngganing nginggil | ujung ngajêng kanan kering 

mata | tênuk tosan pêpindhane ? | kumbaya duk ing dangu | kang kinarya 
ngêdus Pamadi | anèng Endrabuwana | tinulad ing wangun | kang isi tirta 
nugraha | wit Sang Parta samana madêg narpati | gumanti Batharendra || 


16. marmanira linuri kang warni | 


ss 1861 


dadya srana sasmitèng panêdha | miriba ing kabêgjane | mangkana 
sêdyanipun | asma ingkang dumunung waris | Mangkunagara juga | kalih 
tiganipun | praptane kaping sakawan | pinarsudi widadanirèng pambudi | 
mangun arjaning pura || 

§ = 1804 [Sengkalan: karya tan ngèsthi warna (Jumungah, 13 Sawal 1804 
A.J., Jum'at, 12 Nopember 1875 A.D.)]. (kembali) 
taya. (kembali) 


Giripura, Padmasusastra, 1898, #195 


Katalog : Giripura, Padmasusastra, 1898, #195 
Sambung : - 
Giripura 


1. Dhandhanggula 


1. unggyaning kang patamanan asri | palerenan soring Pandhanpura | 
pêrak pasar bandarane | mripit pinggir margagung | sinung wisma 
winancaksuji | wetan bale kinambang | balumbang binatur | sela malipir 
pêpalang | pinalêngkung marambat ron sônggalangit | 


salis 


lung mulêt sêsulaman || 


2. kinêlasah pala-pala lêsmi | toya lumrang lumut lamat-lamat | kadya 
lêlana iline | ron bayêm bang ngrêmbuyung | gadhung mure sari saruni | 
malathi kanthil seta | kinênthêngan mênur | thinarik pêtha ponthangan | 
panthan-panthan soka miwah môndhakaki | kanikir kanigara || 


3. kapang pinggir pagêre malipir | puput tinarutus ing puspita | tanjung 
rêjasa jajare | mêngês saruni wungu | argula bang taluki putih | patra 
kaleyang lêsah | kèh katêla alum | kêmbang-kêmbang jinêmbangan | alit 
mubêng munggèng marga kanan kering | lèr tirta pasiraman || 


4. akêkirih linêping parigi | ilèn-ilèn luhur tinambakan | toyanjog luruh iline 
| lêmpêr udaling ranu | kêmbang samya tuwuh ngidêri | sayur asri karaka | 
soring lata lumung | kentar katut ing maruta | tejaning ron satata lintang 
sinuji | pradapaning kumala || 


sa TAB ma 

5. angênglêngi rêsmining kang sasi | saput sêkar cêpaka sungsunan | 
pacar trikancu prabusèt | tongkèng têkèng palêngkung | sulur-sulur raras 
ngawêri | wora-wari tawuran | mangkana winuwus | marga minggah 
pasanggrahan | graning arga pinggir-pinggiran maripit | turus wari warata 


6. kêmbang abang têtimbanging têmbing | têbih tinêba tambah têgalan | 
palakirna kèh warnane | kêncêngan kacang kancuh | kara ngawêng cakêt 
kacipir | lang-alang sêsêlingan | glagah irêng rayung | ngandhap dhukuh 
gêgadhangan | palapêndhêm nêdhêng mangsane ngundhuhi | tan 
kêndhat têtundhunan || 


7. lurung menggok anggêgêr manginggil | nênggih pasanggrahan 
ngayunira | palang palêngkung prênahe | panjêran bandera gung | awarna 
sri wastra inganggit | kering marga dwi wisma | panggonan gôngsa gung | 
niyaga mangapus gita | pelog slendro lan tabuhan Carabali | tunggal bale 
sajuga || 


8. ajujugan pajagan prajurit | saragêni [sa...] 


a NA 


[...ragêni] wismagêng unggyannya | ya ta winarna rênggane | kang 
pasanggrahan agung | jajar katri sairib loji | èmpèr ubêng irasan | 
wismagêng ing ngayun | pagut taritis tinalang | arimbagan talundhag 
sungsun pinardi | ing sela sumayana || 


9. mayêng ruji hèk samya ingukir | saka-saka lis-lisan pinulas | seta 
sêlingan wilise | mêsteran jarambah byur | rata turut têkèng taritis | kori 
agêng lêmpitan | pinarada lurus | paningal sungsun sunggingan | candhela 
ram karepyak tirah winardi | gêgêbyog kapurônta || 


10. kamar-kamar langse pinalipis | sungsun katri wilis pita rêkta | sutra 
lumbu lêlêmpire | pangapit kasur santun | tutup kaca kêmbang cinuki | 
ngarênyêp marakata | anuksmèng sitangsu | munggèng kanthil kinakapa | 
rinênggèng mas rineka lintang angalih | tulya srine kawarna || 

11. madya pandam gantung ngapit-apit | gêdhah tuwin gambar kaca-kaca 
| sumyar sumulak lawêne | 


sen TAA is 


sawang wintang sumawur | gêbyaring kang ujwala kadi | maruta 
têtêmpuran | wong sotya ngênguwung | ngawêri munggèng kêtêban | 
ginaribig mubêng pinulas cèt wilis | muyêg amaya-maya || 


12. trus pintu lor ing paningrat maring | pasiraman sinungan panggungan 
| rapêt têpungan èmpère | pinrih kasukanipun | pangabênan sato 
ngungkuli | kinalang pagrogolan | wontên wismanipun | wetan parêk 
palataran | panggonaning jayèng pakaryan ngladèni | saos minum- 
minuman || 


13. pêpundhutan tinêmpa pangrakit | kering marga ngandhap wisma jajar 
| kêstal dragundêr sisihe | tukang pasêpèn lampu | juru mangsak koki 
Walandi | ngrukti sagung dhaharan | kêmeja ing ngriku | kanan wisma 
lêlajuran | kampung panjang ujung pakuwonirèki | tamu pininta-pinta || 


14. wontên malih wangunan kapering | purwa gêdhong kinubêng 
sakôntha | asri tinon busanane | suyasa yasanipun | 


TEES 


duk jêng gusti karsa mribadi | mundhut made pidikan | rêrêngganiragung | 
wiwara madya têrusan | pêpungkuran jêrambah mêsteran sami | pagêr 
tembok laburan || 


15. candhela ram panilan ingukir | usuk saka pinasah lis-lisan | èmpèr 
tinadha takire | sunggingan sarwa mungguh | goning saos punggawa 
mantri | watês pananggap ingkang | pagêr tembokipun | jaba jro sinungan 
kamar | kering kanan linangse linusir-lusir | jingga ginrènjèng ing mas || 


16. lawan sinungan wisma ing wuri | pindha gupit gandhok pagêdhongan | 
tandhês jarambah jêmbare | kajogan pinggir batur | bata tembok mubêng 
tarêtip | èmpèr saka pilaran | linepa ing labur | karo kamar kering kanan | 
môngka pajungutan jêng gusti pribadi | kang sarwadi rinêngga || 


8 
Alih Aksara 


Babad Warni-warni 
Padmasusastra 


17. ingumala rineka ingukir | endah sisihan kamar kênaka | para dyah 
pingitan gone | kang samya ulah 


= JAG = 


rungrum | pêpêthikan kang adi-adi | miwah gêdhong sabarang | busana 
kaprabun | sumaos masih ing ngandhap | talundhagkan tundha 
dhêdhêkan ngênggoni | kaparak pasêdhahan || 


18. kinirtya ring kang jinêm patani | wetan astam kataman-tamanan | 
santana lêng-lêng langêne | ruru angumalarum | pala-pala mêrdu 
wêwangi | wingkis dening maruta | marwata rum-arum | pamadya sinung 
witana | winarnendèh[1] paseban bangsal pangrawit | rêspati ngarawistha 


19. sangkêp sanggyaning rêngga pinardi | sasananing wukir srimandhala | 
ramnya ruru kêkuwune | kang para pratiwa nung | myang santana manta 
tan têbih | goning mantri punggawa | sawega nèng kidul | gabag 
sapinggiring marga | tunggal gone turôngga agêm pan munggwing | 
kêstalan Ki Pratala || 


20. lurah gamêl têtunggon nungguki | dene titihan kang kathah-kathah | 
badhe tundhan andhungane | lèn wontên wismanipun | tunggal jaro 
jujugan kori | jibêg juru 


ss LAT = 


dhadharan | angrukti sêsuguh | beyane saka nagara | sawarnane kebo 
bèbèk ayam kambing | lan bêkakas bujana || 


21. tan kalilan wong bumi nguruni | beya amung bau sukunira | sumbang 
nangkul barang gawe | kang môngka kamisêpuh | manggalaning lungguh 
Ngabèi | Wara[2] Sumadiwirya | rèhnya limang atus | kuwasa wênang 
misesa | arjaning kang wibawa saksat bupati | dhasar trah wirotama || 


22. wus nglabêti prawiraning jurit | duk taruna ing mangke diwasa | 
mawat wuwuh wêwekane | babantar bèr budya nung | bisa karya 

sukaning gusti | têtêp tan kawanguran | pangêbanging têmbung | antuk 
sih pinaring putra- | tama priya pêparab Radyan Mas Giri | dera timur 
nèng ngarga || 


23. saking gêng sih marang Mas Ngabèi | Sumadirya mêngka têndha 
prapta | tumrap ta tonton tatale | kyating wiswa saèstu | putus marang 
sabarang kardi | tan tungkul mrih titika | kacakan kacakup | titi mong 
mêngku talatah | 


s NAD 


winantonan kaipe radèn ngabèi | tur pêpatih wisesa || 


24. nora kewran waskitha kinathik | prawaral[3] mukaning mantri mantra | 
kawara kautamane | titi milutèng wadu | wisayaning basa basuki | kunêng 
malih winarna | margagêng mangidul | jog dhusun Sêndhang Pablêngan | 
ana labêt Iwah-Iwahan munara bèji | tutug tirta pawitra || 


25. saèstune kang toya ginaib | nora nana caritaning kuna | kawruh kala 
kamulane | wijile kang toya nung | karsaning Hyang sangêt piningit | 
mangkya babar sadaya | nugraha piturun | turasing tirta nirmala | wus 
pinasthi nirnakkên lara sabumi | mulya sakayunira || 


26. wus punagi nalikaning nguni | sapa ingkang angum anginuma | waluya 
ilang larane | wuwuh yuwananipun | miwah kaprawiran ngêntasi | madêg 
sasêdyanira | pinuji pinunjul | marmanya mangke kèh prapta | kang 
samya mrih toya nirmala linuwih | linuluh amilara || 


s TAG siri 


27. tuwan-tuwan tuwin para gusti | tumpa-tumpa nglêluri têtela | lêksana 
ing wusanane | tanwun suka sinungku | pan sinêngkêr ing juru kunci | 
cinawis cêcaosan | salire sinangkul | tinunggu dêmang sajuga | kang 
jagani sunggata tan kêna gingsir | sêsuguh sabên dina || 


28. waragade jêng gusti maringi | saking dahat sih marma susila | tulus 
lêwih wilasane | mêlasirèng ngumulun | lênglêng lila lupa kalingling | 
lumintu tan kalingan | malih kang winuwus | wontên tirta kang angkara | 
anggurnita swara gumuruh ngajrihi | mawa gênda ulêkan || 

29. we walikan umob wingit wêrit | angkêr jroning jurang jro gonira | tan 
bisa pêrak sakèhe | sato lan manuk-manuk | myang manungsa-manungsa 
sami | yèn kongsi nungkulana | sayêkti ngalumpruk | sumaput têmah 
palastra | liya saking jin setan prayangan pêri | bisa kalis wêntala || 


30. marma tinutupan siyang [si...] 


== 50 = 


[...yang] ratri | saking watir gawate kaliwat | yeka pameêg-amêngane | 
jêng gusti kalanipun | alêlana langêning galih | mulat mrih kalangênan | 
saluhuring gunung | wontên malih katingalan | têbih saking pasanggrahan 
Pandhanpuri | ujung kawêkas wetan || 


31. lakon patang jam dohirèng margi | angèl dene sêsêngkan rêkasa | 
lamun munggah jurang cènggèr | lowah luwêngan singup | gênting 
gawing lêmahe miring | wontên simpangan ngandhap | marga parang 
parung | pèrèng curi rumpil rampal | pipil papal rampungan dèn ingu kardi 
| lurung lêmpar polatan || 


32. pasanggrahan kèbêkan ing pinggir | pêgat-pêgat têngahe pêthitan | 
kêmbang tambuh kèh warnane | wênês wulan sumunu | winèh sunaring 
surya wingkis | swanitaning kusuma | sung sari sumawur | ngênani sênên 
tan ana | Tawangmangu cinatur luwih ngungkuli | saking taman sadaya || 


33. miwah wisma busananirasri | undha-usuk lan ing Pandhanpura | 


set NG se 


sêdhêng tan ana tondhene | sarwa rarasmarèsmu | mêmara mrik kang 
sari-sari | di-adi wowohannya | sagênap tinunggu | kang bêngsa Kompni 
pranakan | kang minêngka opsindêr tukang ngidêri | Dhanil Purtir Tiyasa || 


34. sabên kabèh kêbon maratani | miwah kahwa winantu têgalan | 
tambah wimbuh bubakane | wohe tan kênèng etung | mêngsa sinang 
nêdhêng nêngahi | mêngka taman timbangan | wukir Tawangmangu | 

lawan wukir Pandhanpura | ukur-ukur sakêdhap kala nêdhaki | ugêring 
Pandhanpura || 


35. kadya caritanira ing nguni | srine pindha ing wukir Malyawan | ing 
Giripura isthane | kathah kang samya rawuh | kang durung wruh adining 
adi | malah liyaning mênca | praja bawahipun | prapta katuwon tumingal | 
ketang dene udyana asri ing wukir | sor langêning srinata || 


2. Sinom 


1. dadya mangsuli carita | wangunan winangun malih | arjaning arga 
gitanya | pasanggrahan Giripuri | mrih samêktaning titi | 


ses NGA a 


tumular lêlangênipun | kang sinawung wilapa | têlah lupiyaning tulis | pan 
mangkana kamantyan rêngganing taman || 


2. langkung lam-lamên kang mulat | lêlangên luhuring wukir | sampat 
sabusananira | lata sinêlan ing sari | tinub ing marutaris | riris sumawur 
rum-arum | raras ruming kalangyan | manglaya lata linuding | tirta kentar 
warata tibèng antara || 


3. taru kawaratan toya | tumaruna ronnya sêmi | sumunar kang sêkar 
mêkar | nahên wuwusên ingkang sri | suyasa Pandhanpuri | sinungan 
marga têtêlu | mangidul lan mangetan | kilèn kang saking nagari | rêsik 
sêdhêng ratan ingambah warata || 


4. marga mangidul têrusan | yèku kang kocap ing nguni | wukir bukit kara 
tirta | tuhu hèr kang mahosadi | wontên simpangan malih | margagêng 
mring Tawangmangu | sami kalangyanira | dining udyana jêng gusti | 
nênggih marga mangetan ingkang winarna || 


5. têrusan sukuning arga | pacangkraman taman candhi | 


=:153 = 

têbih nanging katingalan | saking langên Pandhanpuri | ya ta wau winarni 
| dohing taman wukir Sukuh | saking ing Pandhanpura | kêpara nêm pal 
tan luwih | nging rêkasa marga tumurun sumêngka || 


6. mangkana rêngganing marga | urute tumurun trêbis | anut ujunging 
aldaka | têtirah têpi naritis | kalamênta garinting | tinon tarap lir pinatut | 
kèh lata kawistara | samya wèh rêngganing margi | kering kanan lêluhur 
pèrèng jêjurang || 


7. rês-rês munya sêsauran | katrêsan ing marutaris | tistis raras 
kapistara[4] | lungsir kêlap ing rèh kadi | dyah matangkis ing rêsmi | pinrih 
rinabasèng kakung | kongkang nèng rong lir rêntang | mawarah upaya 
sandi | ngasih-asih kadhasih lir mriyêmbada || 


8. kumêlap kêmbang galagah | lir cêmara uwal saking | ukêling dyah 
sinjang lukar | rayung wêdhare kang wèni | sata wana munya njrit | 
nawung rarase malatkung | wolung liyêp lawatan | lêmpêr lumarap ngulari 


was 154 wen 


mring lakine tumiling tan kawulatan || 


9. lêlêbak tan ana sêla | lumintu duluran janmi | kang samya mrih upajiwa 
| wiji tandurannya miji | wijah nyambi jêjaring | anjrah banjare linajur | 
jarak kadya jajaran | papak pagêre marapit | turut pèrèng pinetak-petak 
warata || 


10. parang kadya ngapurancang | panggênging ori barêngi | rêng-rêng 
srine lir nambrama | maring gêlung ukêl pakis | isthanya lir ngabêkti | pari 
parikan margagung | nêdhêng mangsane jênar | wêwulèn tumêlung lêngis 
| ngayuh pindha rara ngawe tuduh marga || 


11. lêlurung lêkèh jalampar | kali ngalang nêngkêr margi | lêmpêr iline 
sumilak | sabên sinaba maliwis | kalingan wit walingi | ayêm salisik laripun 
| lumut ngalingi sela | wingkis lingkabnya kaèksi | kalunturan wênês 
wêdhine malela || 

12. tunjung têtirahing tirta | pandhoga pudhak kasilir | karya lam-laming 
lumampah | pala di-adi andadi | duluran [dulur...] 


=: 155 


[...an] sadpada mrih | ngidêri widaning madu | kewran tanpa donira | 
manderagêng angayomi | ngayêm-ayêm kêkayangan ayam wana || 


13. sêsêngkan kêpering ngarsa | sangsaya ngayuh ngungkuli | nglangut 
ngambat ing pratala | lunyu luhure tumiling | luwêng malang ngantèni ? | 
jro watêse tan kadulu | lingkabing alang-alang | lêsah tilase kabêsmi | 
miwah kahwa kathah lir rinajacêtha ? || 


14. wit-witan kèh kaliwatan | têturusan tinon asri | têngkêl-têngkêlan 
timaha | tambi pêrbatang tan têbih | watu tap-tapan pipit | tumpuk 
têpining margagung | têtêrêsan katrêsan | kontab taman Tubagiri | 
wêwangunan sri tinon saking mandrawa || 


15. lata tinub ing maruta | sumyaking swaranirasri | kadya ngatag sêkar 
mêkar | sumilir amawor riris | panjrahing sarwa sari | karirisan marbuk 
arum | rêgula mawar jôngga | taluki saruni kuning | tinon kadya kang 
wêntis kèsisan sinjang || 


16. lor 


= 136 == 


lêngkèh lêtan jêjurang | aluran lungur manginggil | siluk kalingan galagah 
| trêbis parang pèrèng rumpil | sukêtan rawis-rawis | rêgêd ngrêguyung 
rêrayung | kêpuh pange pulêtan | pule paliran pênjalin | tangkil pandhak 
bondhot kadya gêgandhengan || 


3. Kinanthi 


1. lêng-lêng langênan kadulu | pasanggrahan Tubagiri | marga menggok 
ngalèr ngetan | tumurun nanging tan têbih | taman ngiras palerenan | 
sinungan wisma rêspati || 

2. pêpinggiran magêr timun | sêlan argulo ginapit | palêngkung sinulam- 
sulam | tongkèng marambat ngungkuli | têngah-têngahe gugulan | 
sayuran sêlat sêlèdri || 


3. lung kapri kara tumêlung | sêling lobak patrasèli | sumbang aluran 
barambang | galêngan alarik-larik | winulat lir jêjidharan | susulan salin- 
sumalin || 


4. wilis ron kilenan ranu | nêlasah kadya nênangi | naput ngêlêbi lètèran | 
sêsinggang samya ngalilir | liwêran kontul manglayang | 


ka 


katiga kasatan warih || 


5. pala pêthêtan pinupul | kaleyang papal ngalingi | rawa ya singlar 
luwaran | pare ayam rawit-rawit | ngrêngas ingkang parijatha | pêpanthan 
kêmbang ngubêngi || 


6. kêmuning kênaka nawung | noja wênèh mas kanikir | mênur saruni 
kênanga | taluki rêgulo putih | saput sarining kusuma | lintang sumusup 
ing tasik || 


7. tistis sugênda rum-arum | sumêsêp kang sari-sari | sumrik mèsi 
rasamala | capaka sungsun sulasih | angsana sisihan soka | pacar kadya 
ngacarani || 


8. rame brêmara nênungsung | mrih madu ngalih mêmilih | swanita 
mêrdu kumala | dilêm mardawèng wêwangi | gambir ngarang kawigaran | 
wiyoga kelangan sari || 


9. wetan rawa nênarawung | tembok pagêre parigi | sumunu wêning 
kawuryan | têrate atap ing têpi | kayu apune anamar | katawêngan irim- 
irim || 


10. ganggêng agring ing lêlumut | ngêlalar sulur nglumuti | mirut [mi...] 

Es NG 


[...rut] sêlaning sêsela | sêluran mina kaèksi | mangu garamèh 
angambang | ngambêngi sêsili nilip || 


11. ngêlêm nilap pêksi pêlung | akas nangkul wit walingi | wijah ujwala 
rêjasa | kanjar anjrah lir jajari | pêpulon tuwuh hèr tambang | ngarikil kang 
manik-manik || 


12. sumyar wêdhinya kumêpyur | kèngsêr katiban prawasti | rêmbês 
lambunging prabata | pancur-pancuran lêstari | we muncar pan tinalangan 
| kêkirih timbang botrawi || 


13. têmah swaranya kumucur | iwêng-iwêngan[5] pring ori | linapis pucuk 
tumumpang | talaga anyar kinardi | mawantah wutahing toya | nênilas 
lêlarèn adi || 


14. putêran kang sètu-sètu | pantês pasange pasagi | paparan padhas 
rinata | tawing parangnya siningkir | mèdi sinungan wadêr bang | mina 
ingon pèni-pèni || 


15. rinèh mênêb toyanipun | sêsunglon rapêt sinaring | rêsik curine 
kawuryan | urang rêrukunan aring | kentas rês-rêse tan ana | kunêng 
marga kang manginggil || 


s= 159 == 


16. pucak pacangkraman agung | margagêng nênggêl ing wukir | ngayuh 
linut tan sangsaya | rinata tala katitih | tênggêr tikungan tataran | watu 
têtanggoran kèris || 


17. kandhih dening ladhu mawur | wiwalan ruwêt garinting | patikan lan 
tapakliman | pêpulutan têtêr têki | pintèn tak atêp-atêpan | pinaras 
rêmpêg ngêtêpi || 

18. kikis longkang pinalêngkung | kayune rata ingukir | tiyang panjêran 
bandera | kumêlap kitir-kumitir | kitir mêngka têtêngêran | nalika têdhak 
jêng gusti || 


19. têgêse wukir ing Sukuh | miwah wukir Pandhanpuri | jêng gusti karsa 
sarana | lêgawa langgêng kinardi | anggêr yèn wong agung prapta | ing 
têtunggul para ratni || 


20. miwah mong mangun kalangun | kala lêlana kuliling | sinungsung 
sakarsanira | sumungku ing tyas ngênani | gung kataman martotama | 
tulus sinudara yêkti || 


21. entyarsanira ing dangu | santa tinêpa tan sipi | têmuning 


=a 160 


sêtyanityasa | tan susut susuk srahsaking ? | rumêsêp sah tapasiha ? | 
sinung rêna winangun sih || 


22. sakèhing suka sinungku | wanta-mawantu[6] mratani | sih tinut 
saparibawa | sagung sangsara sinangkir | mangkana adining arga | 
mawarna-warna marnani || 


23. wêwêngkon wangunan wuwuh | pindha padhepokan adi | kori 
rinênggèng gapura | pêpucak manik cinawi | cinithak angarawistha | sela 
sungsun pinalipis || 


24. pinatik turut manguntur | bêbau sinilih asih | têpi jro luhur sinungan | 
gupala sirah rasêksi | goraya siyung kumilat | netranya ngebat-ebati || 


25. kapradika kuwung-kuwung | munggul sarawungan kèksi | tinundha 
undhak-undhakan | sela kang sabilik-bilik | kang tandhês lêdhok rinata | 
madyaning natar kinardi || 


26. sinipat sarasah watu | sungsun wiwara warna tri | alit kinôntha 


pamêngkang | pajêg rimbagan lir jobin | rampak wêwaton tan rênggang | 

ses NG 


pêpataran watu putih || 


27. rolak sêsaton pinatut | sêling lung-lungan ngungkuli | taru markêdhat 
marambat | mangungsir nguswa wêwangi | asrama pandulyan aglar | 
pratisthèng gopala ciri || 


28. candhyagêng ngayun kayungyun | sewala watu tinulis | sato miwah 
buron toya | pinartimèng watu samir | jaja pojokan maju pat | jêjêg ujure 
pasagi || 


29. ing kering kananiragung | kayu arywana ngayomi | anyang mayêng 
karangean | tumangkar kang rasuk angin | pinggir pagêr gôndarasa | 
gêng-gêng girang pring gêndani || 


30. tèh pinantu tirta tuwuh | tumular sêmi nututi | tarap ingkang tiris 
dênta | kêpering kuning dumêling | mèdêm dalima diwasa | sêmbada pala 
andadi || 


31. kêmbang-kêmbangan sumambung | kinêbon babar mimbuhi | 
sumêbar gandanya ngambar | sumbaga kombang ngubêngi | mamrih 
maduning kusuma | katêmbèn saba tabêri || 


32. capaka cakêt acampur | pacar sêkar kacapiring | cindhaga pêncar 
cêngkaran | kêncêng [kê...] 


s Kapa 


[...ncêng] gugucèn lumirig | calarat cêla malembat | carêman carême 
manis || 


33. kèngêl lung gadhung tumêlung | mulêt manglung ngalangoni | têlêng 
taluki tinulwa | silih lêlangêning sasi | raras rêsmining kumala | manuhara 
wangi-wangi || 

34. kidul wangunan kadulu | mêngka pasanggrahan adi | wismagung wuri 
sinungan | kampung têpungan taritis | tinadhah talang gonira | punggawa 
kang ngampil-ampil || 


35. malih wismalit ing pungkur | kêkalih angapit-apit | unggyaning kang 
sêsaosan | lan sagung minuman sami | ing kanan pandêngan kuda | 
cinakêt kêstal tan têbih || 


36. kêkayon ngayunanipun | nêdhêng tumaruna sandhing | karana 
pinaripurna | supênuh rêpat rêspati | kang saking tanah Eropah | kèh 
mêntas putêran prapti || 


37. apêl tumpal lan pèrsiku | soklat cêmara kênari | palane kang dèn pilala 
| kulon nam-nam kayu manis | tan wus yèn winarnèng gita | swastaning 
taman jêng gusti || 


. winarnendah. (kembali) 

. Wira. (kembali) 

. prawira. (kembali) 

. kawistara. (kembali) 

. İpêng-ipêngan. (kembali) 

. wantu-mawantu. (kembali) 

Katalog : Karangpandhan en Srikaton, Padmasusastra, 1898, #200 
Sambung : - 
--- 188 --- 


Karangpandhan en Srikaton 


1. Dhandhanggula 


1. kang mangagnya: mrih sarkarèng rawi | jêngira sang: narèswaratmaja | 
panggagasing sarirane | ngèngêti kalanipun | rancakèng tyas duk anèng 
ardi | agung dènnya sangsara | ngambah jurang sirung | beda praptane 
sanggraha | ical sagung rancaka enggar ing galih | marma kinèn amarna || 

2. mring kang wignya têpaning palupi | Iêlêpiyan pamardining basa | kang 
tumulad pagunane | sujana kang wus putus | karsanira kang asma sandi | 
kaping tri Surakarta | pinardawèng kidung | laksita dènnya cakramall) | 
dhèrèk kang wa: Jêng Gusti Pangran Dipati | Arya Mangkunagara IV || 


3. nalika mring pacangkraman ngardi | Karangpandhan sawetaning praja | 
kalih dasa pal têbihe | ing nguni yasanipun | swargi Kangjêng Pangran 
Dipati: | Arya Mangkunagara | kaping [ka...] 


w gge 


[...ping] kalihipun | mangkya winangun wus dadya | rakitira kadi puraning 
maharsi | tuwin pandhita raja || 


4. lawan yasa pacangkraman malih | ing Srikaton namaning aldaka | kidul 
wetan ing prênahe | mung nêm pal têbihipun | saking wukir ing 
Pandhanpuri | ing mangke sampun dadya | ngilèn ajêngipun | asri 
rêngganing suyasa | yeka ingkang badhe pinirsa jêng gusti | lajêng arsa 
pêpara || 


5. lan jêng tuwan residhèn ing nagri | Surakarta Yekêl asmanira | kang 
tumuntur ing lampahe | katri putra sang prabu | ingkang sêpuh Jêng 
Pangran Bèi | myang Pangran Prabuningrat | lawan arinipun | Pangran 
Kusumadiningrat | wontên malih atmajanira Jêng Gusti | Arya 
Mangkunagara || 


6. mung sakawan kang sami umiring | Pangran Arya Prabu Prangwadana | 
Pangran Dayakusumane | kang kalih wus tinuduh | ngrumiyini dhumatêng 
ardi | Pangran Gôndasaputra | lawan arinipun | Pangeran Gôndaatmaja | 
kalih [ka...] 


sajan 


[...]ih] sami binêbahan mariksani | sagunging pasanggrahan || 


7. lawan kinèn lajêng dhatêng ardi | Seladhukun watêsing Magêtan | 
amêthuka ing lampahe | residhèn ing Madiun | Kangjêng Tuwan Pèlsêr: 
kang nami | arsa mring Karangpandhan | panggih ipenipun | residhèn ing 

Surakarta | mila mangke umangkat nunggil saari | mrih sarêng praptanira 


8. nahên ingkang mêthuk anèng margi | winursita: Risdhèn Surakarta | 
kadi sarêng ing lampahe | enjing wanci jam pitu | angkatira saking nagari | 
anuju ri Anggara | nêmbêlas sitèngsu | wulan Saban Be kang warsa | 
sinêngkalan: ngèsthi nênga salira ji |[2] kang nunggil sakareta || 


9. Kangjêng Gusti Pangeran Dipati: | Arya Mangkunagara: kalawan | 
Kaptin Noi katigane | sakawan putranipun | kangjêng gusti kang kaping 
kalih | namarya Brajanata | gangsal putranipun | Jêng Gusti Pangran 
Dipatya | Arya Mangkunagara: kang wus winuni | 


s 191 s 


Pangran Dayakusuma || 


10. Jêng Pangeran Ngabèi anitih | sanès rata lan Jêng Pangran Arya: | 
Prabuningrat: katigane | Jêng Pangran Arya Prabu | Prangwadana: malih 
putra ji | Pangran Sumadiningrat | catur nunggil dunung | wontên malih 
sanès rata | andhèrèkkên mung badhe dugi bênawi | Pangran 
Suryadiningrat || 


11. lan ambêkta kalih ingkang rayi | Dèn Mas Suryadarmaja kang nama | 
Suryadarsana kalihe | têtiga nunggil dunung | wontên malih ingkang 
umiring | inggih sanès kareta | sira Dyan Tumênggung | Jayasarosa 
kalawan | Dyan Ngabèi Cakrajaya ingkang nami | lawan Jayasumarja || 


12. tuwin malih sira Angabèi | Martarêja: lan Jayadipraja | sami bêkta 
ampilane | dene ingkang garubyug | ing kareta ngajêng lan wingking | 
dragundêr mung sakawan | gangsal tindhihipun | lampahira sampun 
prapta | jawi kitha ing Jurug kilèn bênawi | têdhak saking kareta || 


ah D saa 


13. pinêthukkên wadana pulisi | Dèn Mas Arya Sêbrata: kang nama | 
umarêk sapanêkare | kang sadhiya ing ngriku | kangjêng gusti pangran 
dipati | lan Risdhèn Surakarta | lajêng tindakipun | dhatêng têpining 
narmada | nitih palwa nama Sang Nagabasuki | lan sagung para putra || 

14. dyan tumênggung tuwin para mantri | numpak palwa aran: 
Cakranggana | mudhik ngetan panabrange | prapta babaganipun | gya 
tumêdhak dhumatêng gisik | tan karsa pinaraka | pasanggrahan agung | 
lajêng anitih kareta | lan pra putra sadaya ingkang umiring | ri wusira 
samêkta || 


15. gya nimbali dhumatêng kang rayi | Pangran Suryadiningrat kang 
môngka | parawira ulunane | tuwin radyan tumênggung | kang pinatuh 
pinatah patih | sira Jayasarosa | kalihe tinuduh | wangsula marang ing 
kitha | rumêksaa ing praja lan jroning puri | bawah Mangkunagaran || 


16. ingkang rayi sandika wotsari | tuwin sira Sang Jayasarosa | 
sumanggêm [su...] 


ss 193 ces 


[...manggêm] konjêm sêmbahe | saha sakondhangipun | pra wadana 
panèwu mantri | samyatur pujastawa | tan antara dangu | rinakit rekaning 
lampah | kang garubyug tuwin wadya kang jajari | samaptaning pêpara || 


17. tandya bidhal lumaris tan aris | nitih rata Kyai Wimbakarya | kapal 
Sidni pangiride | napas tur pancal panggung | de kang mawor sarata 
ngarsi | tan ewah rakitira | kadi duk ing wau | miwah kang jajari rata | 
sumawana: kang garubyug munggèng wuri | sadaya mantri desa || 


18. wimbasara myang kang para langsir | amung catur sangajênging rata 
| ingkang andhèrèk lampahe | wadana para gunung | samapta gya 
numpak turanggi | Dyan Mas Arya Sêbrata | yeka tindhihipun | rumêksa 
jro lumaksana | kang sumambung wurine para pulisi | rata titihanira || 


19. atmajendra Jêng Pangran Ngabèi | jajar lawan Pangran Prangwadana | 
ingkang wontên ing ngarsane | kang rayi ajêjuluk | Pangran [Pangra...] 


as NGA a 

[...n] Prabuningrat lan malih | Pangran Sumadiningrat | yeka arinipun | 
sadaya nêdhêng taruna | catur samya pantês sami pêkik-pêkik | siringan 
warnanira || 


20. sinêru kras lampahira prapti | padhukuhan Jumog wastanira | katon 
gabag pêthukane | yeka wadana gunung | Radèn Citrapradata nami | 
rumanti nganti karya | saprikancanipun | Kabupatèn Karanganyar | 
anggêntosi ampilan kaprabon sami | kang saking jroning praja || 


21. nging jêng gusti pangeran dipati | datan karsa ngèndêlkên wahana | 
lajêng wau ing lampahe | kunêng ta kang winuwus | Dyan Mas Arya 
Sêbrata nguni | lawan sakondhangira | wus kalilan wangsul | tan winarna 
anèng marga | amangsuli jêng gusti pangran dipati | tantara sampun 
prapta || 


22. Karanganyar ing nalika wanci | pukul sanga antaraning surya | samana 
kèndêl lampahe | ing ngriku gya pinêthuk | asistène ing Wanagiri | Pan 
Ordhên namanira | nuju [nu...] 


se 1992 


[...ju] wontên ngriku | tumut mriksani pradata | manambrama mring wau 
kang sami prapti | lênggah anèng pandhapa || 


23. kinurmatan ing gêngsa angrangin | saanane pantês tan kuciwa | 
kapiyarsa nêngsêmake | miwah sugatanipun | gung lumintu ganti-gumanti 
| sabên panti rinêngga | asri yèn dinulu | winangun saananira | amarnani 
lêlangse linusir-lungsir[3] | wastradi warna tiga || 


24. gêdhah seta rêkta ngrêspatèni | sinangsaya bêbuntaling patra | 
tumangkar mêkar sêkare | palêngkung dêling wulung | jêng-ajêngan 
umanjing margi | ingapit dwaja panjang | bêbanjêngan munggul | panjrah 
ing lêlayu pindha | sambartaka tumêkèng marga marapit | minêngka 
panêmbrama || 


25. mring pra gusti kang sami ningali | uparêngga rakiting sasana | 
mangkana ta sêsampune | sunggata praptanipun | wedang-wedang 
minuman sami | samana sang iswara | asasmitèng wadu | tanggap 
saratining rata | gya umajêng mring ngajêngan sampun prapti | pangirid 
[pandgi...] 

sas Th 


[...rid] kuda rêkta || 


26. kapat pisan sami tanah Sidni | sanalika kangjêng sang iswara | kêbut 

budhal sawadyane | Pan Ordhên gya tinuduh | umiring mor sarata ngarsi | 
langsir catur ingarsa | kang garubyug pungkur | turêngga awarna-warna | 
kanthanira katingalan saking têbih | lir srinata pêpara || 


2. Sinom 


1. tan alon ing lampahira | ngambah radinan waradin | punika iyasanira | 
jêng gusti pangran dipati | ping catur kang mandhiri | marmanta iyasèng 
ngriku | dene margi kang lama | sakalangkung saking rumpil | nut 
sasêngkaning ardi kèh kang pêparang || 


2. padhas pêpadhane sela | tan sêla pipit marapit | sinampêt gung 
ingampatan | prandene mêksa mandhêlis | dumadya ing samangkin | jêng 
gusti ing karsanipun | mahyasa kang radinan | salère lawan kang lami | 
pinrih aywa sangsaraning lumaksana || 


3. kunêng wau lampahira | rikating carita prapti | madyaning bêbulak 
[bêbu...] 


s 197 == 


[...lak] tawang | wontên kang cêcadhang margi | Tuwan Kiliyan nami | ing 
Banyak dènnya dêdunung | kayungyun ngayubagya | mring wong agung 
kang cangkrami | marma karya têtarub sakadarira || 


4. lêlayu tuwin bandera | palêngkung nglangkahi margi | binulêt bêbuntal 
patra | patrape nyêkar sinuji | jêjênêng tan rinuji | rêsik pasawanganipun | 
mangkana rawuhira | residhèn lawan jêng gusti | Tuwan Kliyan gya 
mêthuk rèh gurawalan || 

5. sumungsung asung sambrama | raharja rawuhing gusti | lan para tamu 
sadaya | sarampungira sêsanti | sacaraning aprapti | tandya saos 
asêsugun | sunggata kang minuman | sapanyê[4] minôngka saksi | 
kayêktène sumungku sungkêming prana || 


6. ing angga rèhning kabawah | rampunging sunggata nuli | sami pamit 
têtabean | pra tuwan lan para gusti | nitih rata tumuli | sinêrêg turôngga 
mamprung | tan antara katingal | padhusunan Tawangasri | sinung wisma 
môngka pakèndêlan [pakèndêla...] 


=: 190 = 


[...n] rata || 


7. rontèk rantap kawistara | saantaranirèng margi | ngêngrêng saliring 
rêrênggan | kawuryan sangkaning têbih | ing têba saksat kadi | kaluwung 
barung manawung | sapraptanirèng kana | wong agung nulya ngèndêli | 
saking rata tumêdhak gya sinewaka || 


8. munggwing tarub wêwangunan | siniwèng wadya kang sami | umiring 
saananira | wau sauruting margi | tuwin ta ingkang saking | 
Karangpandhan wadya mêthuk | Panèwu Pôncarêja | sapanêkarira sami | 
Karangpandhan rumanti nganti nèng kana || 


9. kanthi wadya patuh désa | dêmang rôngga myang patinggi | samapta 
mawa turôngga | gilir sami ngampil-ampil | ampilan saking nagri | 
upacaraning kaprabun | myang wadya wimbasara | ingkang badhe anjajari 
| wus pinatah ngarsaning rata tan têbah || 


10. sakawan mawa bandera | mangkana rata gumanti | pangirid turôngga 
krêsna | kapat sami saking Sidni | sêsampuning miranti | datan dangu 
bidhalipun | 


--- 199 --- 
tan owah lampahira | amung wadya ingkang saking | Karanganyar kalilan 


wangsul sadaya || 

11. wadya saking Pandhanpura | garubyug wênèh jajari | ing wanci pukul 
sadasa | kikising gumawang prapti | rakiting upakardi | asri kawuryan wèh 
yungyun | wau sarawuhira | wong agung dipun urmati | munggang 
ngangkang mariyêm sangang rambahan || 


12. yeka pakurmatanira | Tuwan Dhabu kang pêpanti | dhusun kitha 
Kuwadungan | mangkana kang para gusti | lan para tuwan tami | kèndêl 
ing ngriku cumundhuk | dyan wau têtabean | rampung ingacaran sami | 
lêlênggahan sinunggata num-inuman || 


13. binoja pinarikrama | sinawung ing sabda manis | tumrah 
sumrambahing wadya | supênuh tan nguciwani | tantara asêsanti | 
angunjuk wilujêngipun | wong agung ingkang samya | karsa lêlana ningali 
| kalangênan sukuning ardi Dumilah || 


14. sawusira kinurmatan | jêng gusti pangran dipati | myang residhèn gya 
pamitan | 


sês 200 == 


bodhol ingurmatan dening | munggang wor gôngsa atri | mariyêm munya 
gumuntur | warnanên Pandhanpura | pra wadya kang amiranti | dupi 
myarsa swaraning mariyêm munya || 


15. busêkan usrêk kang janma | wor bêkèring turônggatri | kambah- 
kambah ingkang wadya | prapta badhe aningali | rawuhe kangjêng gusti | 
jibêk têpining margagung | tan antara katingal | jajaraning rata ngarsi | 
mawa dwaja: kumêlap lir pritanjala || 


16. sêsêg kang sami mariksa | rêbut ngarsa kang ningali | lanang wadon 
mawurahan | asora swara gumriwis | mangkana kangjêng gusti | 
lampahira sampun rawuh | ing pasar Pandhanpura | gègère anggêgêtêri | 
saking sami sêmune sêngsêm mariksa || 


17. wong agung ingkang lêlana | lêlangên ing Lawu ardi | nitih rata 
pinandara | ing wadya saurut margi | samana para gusti | lan pra tuwan 
kang tinamu | akampir lêlênggahan | ing papan kang wus miranti | sabên- 
sabên dadya tarub pakèndêlan || 

18. asri uparêngganira | 


a ni 


munggul balemangu mrêgil | kinêbon binalekambang | kinubêng ing taru 
rêsmi | sakèhe sarwa sari | pinot-pinèt pênêtipun | tanêman warna-warna | 
kobis boncis kara kapri | ambaranang kang hèr bèi abra sinang || 


19. pêpak saliring sayuran | ananging datan winilis | cinêndhak ing 
kandhanira | mangsuli kalanta nguni | rawuhira jêng gusti | pinêthuk ing 
putranipun | Jêng Pangran Gôndatmaja | lawan Tuwan Pogêl nênggih | 
upsêtraktur sinung rèh tanah Kaduwang || 


20. lawan wontên tuwan-tuwan | bangsaning Walandi prêsil | ingkang 
nyêpêng ing Gadhungan | anama Tuwan Pan Dhêrpit | lan Tuwan Harlop 
nênggih | ing Kumuning wismanipun | samya mêthuk nambrama | jêng 
pangran kang ngacarani | asêsambèn rumanti ngrukti sunggata || 


21. pra wadya kang nambut karya | satataning para tami | inuman 
mawarna-warna | ing wadhah sarwa gumrining | sagunging para gusti | 
pra samya karênan ngunjuk | saliring [salir...] 


e 


[...ing] pasugatan | tanpa kuciwa sadêmi | praptèng môngsa têngange ing 
wancinira || 


22. marpat rata ngabyantara | apangirid satus janmi | jumbuh warnaning 
busana | ikêt wulung mawa caping | pinulas mêlês langking | rasukan 
kuthungan wulung | tinêpi wastra jingga | sabuk kêthelan ngalinthing | 
bêbêdane jinigrang wangun cincingan || 


23. tur bathikan latar krêsna | obyong saruwale kèksi | gêdhah tinêpi ing 
rêkta | tinon sing mandrawa kadi | jingga lir wora-wari | mangkana wau 
wong agung | ngacari para tuwan | sumêngka agraning wukir | nitih rata 
rantap pangiriding ngarsa || 

24. sagunging kang upacara | ulêse wus dèn rucati | ngiring ngurung- 
urung rata | arampak rêmpêg lumaris | sadaya para tami | sami nitih 
ratanipun | amung sang narpatmaja | katiga nitih turanggi | 
kawangkungên ing tyas dangu anèng rata || 


25. Jêng Pangeran Prangwadana | dumadya kèlu umiring | saari tuwin 
kang 


s203 


raka | samyamong mundhut turanggi | mangkana kang lumaris | aris myat 
rarasing ênu | langkung asri kawuryan | rakiting pangupa kardi | margi 
agêng anggênggêng banderanira || 


26. turut tirahing aldaka | sêsêngkan sinung kêpering | ing ngajêng joging 
jêjurang | mêne pinapar pinlimping | ampatan pinaradin | ing têpi tarap 
tinurus | rêgulo seta rêkta | sêla sêsêlinging sari | pinarigi arêgêng sinung 
bandera || 


27. lêlayu lawan kakôndha | andhêndhêng saengga kadi | rakite pura 
pêpara | palêngkung kang ngongkang margi | rinênggèng sarwa sari | 
binuntal-buntal malêngkung | kongkale sawatara | kasiliring marutaris | 
taru kentar tabêt gandanira kongas || 


28. dumadya kèh kang brêmara | mara marang goning sari | sarana 
ambarung swara | abra ambêrngêngêng kadi | maharsi asêsanti | 
sarawuhira wong agung | agraning Pandhanpura | pinaripurna sarwasri | 
panti-panti ing têpi tinrapan wastra || 


s 204 == 


29. winarna ciri martiga | gêdhah rêkta seta kèksi | saengga tejaning tirta 
| umentar atur pêpuji | arjaning kangjêng gusti | tanapi ingkang tinamu | 
marma nalikanira | rawuh graning Pandhanpuri | para putra satêmah sami 
asmara || 


3. Asmaradana 

1. sarawuhira jêng gusti | praptèng madyaning gapura | kinurmatan 
gôngsa rame | pelog salendro kalawan | Carabalèn myang Monggang | 
sinarawung barung umyung | mawor garêdêging rata || 


2. myang swaraning turôngga ngrik | kadya giri gara-gara | gumêr 
gumêrah swarane | pangiriding rata janma | rantapan kawistara | lumaju 
lajêng jumujug | sangajênging pasanggrahan || 


3. jêng tuwan residhèn aglis | umandhap saking wahana | alon wau ing 
tindake | mring pataraning pandhapa | kanthèn lan sang iswara | pra tamu 
sami dumulur | lumêbèng jro pasanggrahan || 


4. lajêng pra samya ningali | rakit rekaning suyasa | sumawana 
rêrênggane | 


s= 205 == 


apèni-pèni maneka | sarwadi sarwa listya | sêmbadane kang mêmatut | 
patrape kang ngupakara || 


5. karênan ingkang ningali | jêng tuwan residhèn lawan | Tuwan Nowi lan 
malihe | asistèn ing Wanaarga | nèng ngriku pondhokira | sowang-sowang 
kamaripun | sampat srining uparêngga || 


6. cinarita kangjêng gusti | tindak anganthi kang putra | atmajendra 
katigane | pinirsakkên pondhokira | ing prênah tan akiwa | wingking 
pasanggrahan agung | sinung wisma jêng-ajêngan || 


7. têpang lataring capuri | kang kidul prathisthanira | Pangran Bèi 
pakuwone | lan kalih pra arinira | sawusira mariksa | papan 
pasanggrahanipun | gya sami dhèrèk kang uwa || 


8. jêng gusti pangran dipati | tindak pasanggrahan wetan | yeka sabên 
pakuwone | rawuh kinurmatan gôngsa | kang gêndhing puspawarna | 
sêndhon sêsindhenan barung | ringgit katri nut [nu...] 


== 206 = 

[...t] irama || 


9. mlêbêt lajêng mariksani | uparêngganing suyasa | sumawana pakuwone 
| kang para putra sadaya | kang pantês tan kuciwa | rampunging 
pamirsanipun | gya miyos lêngga[5] mandhapa || 


10. kangjêng Pangeran Ngabèi | myang ari kalih tan têbah | lan kang uwa 
pilênggahe | tuwin pra putra santana | sami sumiwèng ngarsa | nèng 
ngriku datan adangu | gya tindak pakuwon ngarsa || 


11. lênggahan sajroning loji | ambajêng[6] pra tuwan-tuwan | lan para 
gusti jèjère | tan dangu saosan prapta | wedang tèh tuwin kahwa | gya 
larih midêr tumuntur | sumrambah ring para wadya || 


12. kawratan têkan pakathik | sêsambêring andrawina | mawantu-wantu 
praptane | sunggata maneka warna | kang adi-adi ana | tan akêndhat 
dhatêngipun | sumalin-salin sumêla || 


13. lêlênggahan sawatawis | lajêng sami jaga-jaga | tumingal 
sawêwêngkone | wana arga desa-desa | kinèkêr [ki...] 


=: 207 = 


[...nèkêr] kawistara | lêngkèh lukiking gêgunung | myang jurang-jurang 
pêparang || 


14. parang rongkang curi-curi | rêrèjèng kajogan tirta | sumorot kênèng 
sunare | surya lumèng sing akasa | kasaru praptanira | residhèn nagri 
Madiun | Tuwan Pèsêr asmanira || 


15. saha pra tuwan kêkalih | Goalsêkil kang satunggal | asistèn ing 
Magêtane | Tuwan Glimê satunggalnya | kontrolir kang pilênggah | kanthi 
Bupati Madiun | Tumênggung Sasradiningrat || 

16. tuwin Dyan Mas Adipati | Magêtan Suradiningrat | kang dhèrèkkên ing 
lampahe | Jêng Pangran Gôndasaputra | lan Dyan Mas Wirasmara | kanthi 
adminisêtratur | Tuwan Pêlo namanira || 


17. ing Srikaton kang jagèni | saha sarerehanira | langsir papat 
pangarsane | sami anumpak turêngga | kang grêbyêg mantri desa | 
dalasan patingginipun | praptèng palataran wetan || 


sa DG = 


18. pan sami umandhap saking | turôngga gya têtabean | bage-binage 
rawuhe | lan pra tamu tuwan-tuwan | tumulya lêlênggahan | sajroning 
pakuwon agung | sinugata num-inuman || 


19. watara wanci jam kalih | prasamya lêkas bujana | kêmbul sakêmeja 
gone | nutug dènnya andrawina | sinêlan imbal sabda | dangu ing 
antaranipun | luware wong agung sigra || 


20. pamit mring rêsdhèn kêkalih | tuwin para tuwan-tuwan | kondur 
marang pakuwone | pra gusti saananira | sawusing têtabean | dan sami 
makuwon sampun | nahên ta ingkang winarna || 


21. sutendra taruna kalih | pamitan dhatêng kang uwa | badhe mirsani 
rakite | ing bukit tirta nirmala |[7] jêng gusti sukèng driya | amiji 


ses 209 = 


mring putranipun | Jêng Pangran Dayakusuma || 


22. dinuk ing sabda tinuding | among umiringa marang | narendra putra 
kalihe | sinung kanthi mantri desa | aran Pôncagêrjita | sabawah 
panêkaripun | lan nganggoa wimbasara || 


23. kapat tindhihe patinggi | kang putra matur sandika | kunêng wau ta 
praptane | wanci patêmbayanira | têdhake rajaputra | têtiga wus samya 
ngumpul | nèng pakuwon ing Ngabeyan || 

24. pra wadya wus amiranti | samapta mawa turêngga | narendratmaja 
nulyage | tindak dinuluring wadya | Pangran Dayakusuma | kang mêngka 
pamonging laku | tansah cakêt wawan sabda || 


25. jajaran langsir pangarsi | naracak turangganira | kêmbaran bopong 
ulêse | wau pra gusti têtiga | lampahirèng samarga | tansah lon-lonan 
kadulu | lêlangên lir alêlana || 


26. samarga-marga ningali | aldaka kang kawistara | ing ênu saantarane | 
mawarna 


sen Dji 


sêsêngkanira | sawênèh ana arga | tan agêng granira munggul | 
grêmbêling grumbul kapirsa || 


27. lir gambar cinawi rêmit | rêmu rawat sumamburat | kasiratan ing 
sorote | surya lumarap ngancala | imbanging arga ana | imalaya 
amanawung | sinawung ing jaladara || 


28. kapraban wimbaning rawi | sumunar mahasmu jênar | tumeja-teja 
ujunge | kèksi isthaning prabata | kadya tur panambrama | mring sang 
katêmbèn andulu | kunêng ta glis praptanira || 


29. ing tirta nirmala wukir | samapta pakuwonira | rakit sauparênggane | 
palêngkunge ngongkang marga | rinênggèng buntal patra | sinangsayèng 
taru-taru | tarup têtuwuhanira || 


30. kadya dhepoking maharsi | pasang rakiting suyasa | kinubêng wukir 
kikise | sukèng tyas satriya tiga | sigra sami mariksa | kaananing ranu- 
ranu | kagambuh karya usada || 


4. Gambuh 


1. purwane kang jinujug | garojogan [garo...] 


aa DEN Sa 

[...jogan] kang nywara gumrujug | lajêng anjog kajogan ujunging wukir | 
tinaru-taru tinarup | kinubêng-kubêng kinêbon || 


2. umêdal udalipun | santêr sumêntor tirta lumuntur | yèku mêngka 
pasiramaning pra gusti | kinrobong ing wastra pingul | jro jrambah 
tinrapan êtong || 


3. kumrêcêk kumarucuk | kawikanan ingkang apakantuk | yèn kinarya 
siram sabên bangun enjing | wèh kyating angga sawêgung | bêbayu 
pêgêling boyok || 


4. kalamun kêrêp kungkum | balung sungsum sami sêmu tuntum | 
kêngkêng kiyat ruwat mêmalaning dhiri | larut saliring ngrês linu | barêgas 
ringase katon || 


5. puniku kandhanipun | kang rumêksa sêndhang kyai dhukun | gusti katri 
sukèng tyas dèn wursitani | anulya tindak tumurun | anjog dhatêng tirta 
mandos || 


6. wontên ronge kang sirung | tur gumlêdhêg swaranira umung | toyanira 
katon cêmêng angêlangit | malênthuk wijiling 


sa d LZ s 


unthuk | rambasing rêmbês tanpa rob || 


7. ing ngriku rôngga dhusun | ingkang jagi samapta gènipun | amiranti 
obor tuwin ayam alit | kinarya andadar banyu | kamandène kang sayêktos 


8. ayam kang sinarimpung | pinarakkên ing pipi rong sirung | sanalika 
kênèng hawaning kang warih | lês anglês jiwangganipun | kêdhap idhêpe 
kalêson || 

9. ngalumpruk kadi kapuk | gya ngombenan toya tawa tuwuk | silir-silir 
kasilir nulya ngalilir | pucêting cêcènggèr wutuh | lir ing nguni nulya pêtok 


10. pinindho pining têlu | tuhu kadi nalika puniku | sukèng driya satriya 
katri ningali | tumulya malih amundhut | pratêndha kang saking obor || 


11. sinulêd latu murub | pinêrakkên sanalika surud | dupi pinèt tinêbihkên 
mulad malih | malah ta kadya dinamu | kumantar-kantar mancorong || 


12. pra gusti sukèng kalbu | myat mubyaring obor tan tinunu | 


sai D Di 


anuhoni kontap tibaning pawarti | titikaning para catur | kang lumantar 
mring kadhaton || 


13. anulya tumaruntun | tumurun jro mring tirta si dhukun | sêndhang 
kalih kinulah tur pinarigi | bundêr kèdêran kang ranu | udaling tirta tan 


anggop || 


14. tur wêning umbulipun | kacarita sêndhang kalihipun | tatal lamun 
kinarya usada sakit | barah rambat katrap bubul | waluya yèn kinum kono 


15. satriya katri sampun | umariksa kang sêndhang sadarum | sigra 
kondur dinulur ing para dasih | kadya duk ing tindakipun | kunêng ganti 
cinariyos || 


16. wau sapungkuripun | gusti katri wontên kang anusul | iswaratma 
Pangran Gêndatmaja nanging | mung lancaran tindakipun | nitih turêngga 
bêsaos || 


17. tan têbah gya kêpêthuk | lan kang kondur samana wus cundhuk | 
wusnya bage-binage arjaning margi | jêng pangran umiring wangsul | 
kondur dhatêng ing pakuwon || 

sas DA 


18. kunêng rèhirèng ênu | sêtêngah nêm sampun praptèng Kuwu | adan 
sami sumiwèng mring Kangjêng Gusti | mung sakêdhap nuntên kondur | 
sowang-sowang sami ngaso || 


19. praptane pukul pitu | wus marêpat sagunging pra tamu | kangjêng 
gusti tindak mring sanggrahèng loji | lêlênggahan galdri ngayun | ingkang 
umajêng mangulon || 


20. antara pukul wolu | kalangênan ingkang sêkar latu | kang tumingal 
lanang wadon tarap pipit | tata kubêng kalang têpung | tumpa-tumpa 
kang nênonton || 


21. gumrênggêng gumarumung | gumêr-gumrah gumarêmêng umung | 
linêkasan wêkas lèr kang sêkar api | drêsing srèng saengga jawuh | 
wimbuh barondonging êlong || 


22. binarung saking kidul | srèng andêdêl anggayuh mandhuwur | têkèng 
luhur mêkar tumangkar mawarni | abang biru tuwin pingul | gumêr 
suraking wong nonton || 


23. sawênèh janma dhusun | kang kêtiban gronjal kagum-kagum | ingkang 
pêrak kaparak [kapara...] 


ses DUH sen 


[...k] ing agni ngisis | sinurak saking lor kidul | rame swaranira mawor || 


24. pradêngga amangungkung | slêbêganing kêbogiro barung | barêng 
gôngsa kalênengan munggwing ngarsi | sinênggrang pêpathêtipun | cêp 
mênêng swaraning uwong || 


25. ginantyan wêdalipun | layangan ting andêdêl mandhuwur | kang 
tumingal akêplok surak swaratri | kang adoh kumêdah dulu | mènèk wit 
pucung andongong || 

5. Pocung 


1. kang andulu surake mawantu-wantu | sawusira têlas | kalangênan kang 
kaèksi | salin gêlar tandya lêkas langên swara || 


2. kang ngêngidung tindak-tanduke tan kadung | awilêt lêmbatan | datan 
kewran mring rêrawit | kadi suling dumêling like mêmêla || 


3. dhasar arum saplak rêsmining raras rum | rumarah ing gita | ginanti 
cengkok ngrêrêngih | tistis sunya tan ana sora sabawa || 


4. tarlèn amung mirêngkên kang tansah mêlung | lir mêmêling marang | 
pra taruna kang winasis | têmbang-têmbang [tê...] 


st D Gen 


[...mbang-têmbang] tumibèng tibaning gêngsa || 


5. rêrawi jung awijang wêdharing kidung | rêpène ngrêrêpa | pangrapu 
rêmpuning galih | ngayuh driya mring sagung ingkang miyarsa || 


6. tan adangu gya sami tindak malêbu | jroning pambujanan | lênggah 
banjêng para gusti | atanapi pra tuwan-tuwan sadaya || 


7. wantu-wantu sunggata prapta lumintu | sêling juk-unjukan | tan sêla 
salin-sumalin | kang surasa di-adi doh sangkanira || 


8. sru kayungyun kang prapta saking Madiun | sèwu tan anyipta | sakêthi 
datan andugi | lamun manggih sarwa kadi jroning praja || 


9. kongsi dangu dènira bojana wau | ngiras pagunêman | pranatan kang 
wus pinasthi | karsanira residhèn ing Surakarta || 


10. tindakipun benjang-enjang wanci bangun | kampir ing Gadhungan | 
lajêng anjog Tubagiri | kèndêl Sukuh mriksani candhi pancaka || 

11. yèn wus rampung gya têrus margi sêmpurung | jêng gusti ngandika | 
sakalangkung [sakalang...] 


san BI T e 


[...kung] nyuwawèni | amung kula trus saking ngriki kewala || 


12. lan pra tamu kang andhèrèk mêdal ngriku | amung putra kula | 
sutendra Pangran Ngabèi | sakadange kêdah andhèrèk paduka || 


13. Pangran Prabu Prangwadana kanthinipun | de pamonging lampah | 
sutendra pangeran kalih | putra kula Pangeran Dayakusuma || 


14. risdhèn manggut pangèsthining driya pagut | lawan karsanira | jêng 
gusti pangran dipati | gya luparan[8] dènira sami dhaharan || 


15. mung sapangu pinarakan anèng ngriku | jêng gusti sapala | têtabean 
minta pamit | para jawi sami umiring sadaya || 


16. praptèng Kuwu sinewakèng para sunu | sutendra têtiga | jajar lan kang 
wa marapit | Dyan Dipati Madiun lan ing Magêtan || 


17. munggèng ngayun jajar wau lênggahipun | lawan para putra | ing 
Mangkunagaran tuwin | kang winrêdha Sang Nararya Brajanata || 


18. tan adangu midêr kang larih mawantu | lêlangên suwara | 


s 218 = 


linuding sêsêndhon gêndhing | sinênggakan badhut lawan cêcengkokan || 


19. para tamu myarsa Ni Mbok Arumdalu | dènnya lagu swara | rênyah 
alus gilig mêthit | amêmêthêt wilêt sajak pasisiran || 


20. datan lugu mung mirip pacaking laku | lageyaning gita | imbal kalawan 
pun gadhing | nora gandhang gêndhènge wilêt pasaja || 

21. gêndhingipun pêpêthikan saking kidung | mula-mulanira | tèmbang 
macapat kinanthi | jinangkêpan kêthuk pat lakuning kêndhang || 


22. para badhut kêplok alot manggut-manggut | eca cêcêngkengan | 
jênak tyase para tami | nging kasaru ing wanci pan sampun môngsa || 


23. lingsir dalu jêng gusti sasmitèng wadu | tanggap pra niyaga | 
anyênggrang sêsêndhon nami | Sastradatan lajêng dhawah yak-ayakan || 


24. sigra kondur pra tamu mêndhêg tumuntur | mentar sêsowangan | 
mring kuwunira pribadi | kunêng ratri kawuwusa wanci enjang || []...] 


=s 219 = 


25. janma umung kang rumanti karyanipun | kuda tuwin rata | rakiting 
pêpara mranti | gumarêdêg marpak munggèng palataran || 


26. dyan wong agung ngumpul mring loji sawêgung | Risdhèn Surakarta | 
pamit tindak ngrumiyini | nitih kuda mudhun ngalèr lampahira || 


27. kang garubyug para pulisi gumrudug | gumrêdêg kalampah | langsir 
catur munggèng ngarsi | sigêg gantya ingkang kawursitèng kôndha || 


28. ingkang manggung maksih nèng pakuwonipun | jêng gusti kalawan | 
Residhèn Madiun tuwin | kang kinanthi Dipati Suradiningrat || 


6. Kinanthi 


1. kang kinèn sami tumuntur | atmajanira Jêng Gusti | Pangeran 
Gôndaatmaja | lan kang êyang kang wêwangi | Arya Brajanata lawan | 
Wiraasmara sumiwi || 

2. turêngga rata wus ngumpul | pinrênah plataran ngarsi | wimbasara 
sikêp dwaja | ingkang badhe anjajari | ampilan wus ngapit rata | rantap 
pangiride kèksi || 


san BIO < 


3. satus janma ngajêng pungkur | gumrah swaranira atri | tan antara sang 
iswara | bidhal kinurmatan dening | pradêngga barung sauran | sora swara 
gêgêtêri || 


4. lumampah tirah ing gunung | pinapar lêmpar waradin | radinan nikung 
mangetan | ngampat ngampar sapanginggil | pinggir pinarigi sela | tan 
sêla rampak marapit || 


5. anjog jurang Seladhukun | siluk bambing sêmu miring | têkèng watês 
Selasambang | nut imbang malih malipir | lêmpêr lampahe kang rata | 
datan antara kaèksi || 


6. asri katon kanthanipun | rantap rontèke marapit | kumrap linuding 
maruta | mirut ing rèh maratani | kadi panjrahing puspita | tumular[9] 
nêdhêng ngalilir || 


7. linut jaladara têdhuh | praptane mariris aris | mangkana ta lampahira | 
wong agung kang sampun prapti | gapuraning pacangkraman | 
pinalêngkung jajar kalih || 


8. urmat kang pradôngga barung | pelog slendro Carabali | 


sa PD, wi 


awor pangriking turêngga | pating balêkêr kapyarsi | srawungan 
swaraning janma | wurahan arsa ningali || 


9. rawuh pasanggrahan agung | anggênggêng saengga nagri | rinakit pura 
pêpara | sangkêp suyasaning ardi | mangilèn ing ajêngira | mangku arga 
mudhun ardi || 

10. gênêngan guh ana gunung | bawera panduk ing ngaksi | gêgêr pagêr 
kawistara | watêsing gapura panti | wisma catur bêbanjêngan | jinèjèr ing 
ngajêng wingking || 


11. pagut èmpèring bêbatur | gêndhèng payone gumrining | ing ngarsa 
ngiras pandhapa | tuwin suyasa ing wingking | kang têngah kinamar- 
kamar | môngka unggyaning pra tami || 


12. asri uparêngganipun | pinatut patraping panti | pantês goning 
lêlêsonan | rêsmining sarwa wêwangi | lumrang gandaning kusuma | winor 
ing jêbad kasturi || 


13. èmpèr ngarsa pisan sinung | payon galnisir sinami | saka tosan tur 
santosa | watês blandaring taritis | 


aaa BD esr 


rinênggèng pot sêsêkaran | tumangkar mêkar gêndamrik || 


14. pinlêstèr lir jobin pingul | kajogan ngajêng pandhapi | binêdhah 
mêngka wiwara | jajar katri cinèt wilis | sinami lawan candhela | pêpanilan 
pinalipit || 


15. bulêt dhêdhasar piningul | palanging têbêng ingukir | pindha 
jêmparing tumama | tumancêp turut ing pinggir | Iêlongkanging 
kalowongan | ngaluwêng mubêng ngawêngi || 


16. bundêr pinindha sitangsu | umimba katon sapalih | nêb-inêb karepyak 
rinam | jinumbuh rêngganing sungging | wisma gêng-agêng minôngka | 
lêlênggahaning pra gusti || 


17. sinung rêsban kursi bangku | minuman mawarni-warni | suyasa kang 
wuri pisan | piranti goning sêsaji | sajèn rakiting sunggata | di-adi sarwa 
mêpêki || 


18. anjog ing kajogan pungkur | manguntur mijil sing galdri | pinayon 
kampung lajuran | têrus mring patirtan wingking | lèr kidul sinung 
rêrênggan | wisma kampung 

saa BD ae 


amarapit || 


19. kang kidul panggenanipun | koki tukang lampu tuwin | pra wadya suba 
pandaya | godhag wontên wisma malih | mujur mangalèr minêngka | 
pondhokaning kênèk kusir || 


20. lêt patirtan kang lèr sinung | wisma wangun kampung Bali | balungan 
balok balaka | ing ngajêng pinagêr ruji | punika pakuwonira | sagunging 
kang para siwi || 


21. sadasa pas longkangipun | sinung wisma kampung malih | mujur 
mangilèn naratas | punika ingkang kinardi | patêngganing kalawija | 
myang santana kang umiring || 


22. kang cakêt pakuwon agung | kinarya goning parabdi | kang sami saos 
busana | mrih enggale yèn rumanti | lêt pagêring patamanan | ingapit 
wismagêng kalih || 


23. sami ngilèn ajêngipun | kêmbar rekane kang panti | galnisir taratagira 
| jinumbuh ing ngajêng wingking | ingkang lèr pakuwonira | jêng gusti 
pangran dipati || 


24. lan putra jêng pangran prabu | kang kidul pancèn [pa...] 


sa BD mes 


[...ncèn] kinardi | pakuwon sang narpatmaja | lawan kang rayi kêkalih | 
rinêngga ing kêmbang-kêmbang | kinubêng ing taru rêsmi || 


25. sarwasri tanêmanipun | pinagêr ing pancaksuji | prabusèt mênur 
sridênta | sêkar dangan widasari | saruni lan sumarsana | sumêr 
gandanira amrik || 

26. puspitanjrah nuksmèng taru | tarap turuting taritis | tinarutus ing 
brêmara | mara murih goning sari | sarana nandi nèng patra | patraping 
rèh amarsudi || 


27. rumambat mring pang tumiyung | brangêngêng karêngya kadi | 
dwijawara mêsu brata | matêk mantrane sêmadi | kasiliring samirana | 
kokaling satpada ngrêngih || 


28. kèh warnane taru-taru | ingkang tumaruna sami | sêmi sêmune 
ngrêmbaka | sakubênging wukir-wukir | kanan kèring wuri ngarsa | tan 
pêgat tinruh ing warih || 


7. Mêgatruh 


1. kêbon wingking sinung wisma mujur ngidul | jêng-ajêngan tundha kalih 
| ginuthêg godhagan têpung | minôngka gèning turanggi | winayu [wina...] 


s BD san 


[...yu] kambêngan ayom || 


2. sinung marga agêng mring pakuwon agung | anggênggêng kang 
wancaksuji | anaman ing dêling wulung | madyaning kêstal sinung ting | 
kêpering têmbing kang êlor || 


3. saking ngriku arga Dumilah kadulu | sawêngkèning têpis iring | parang 
rong kang sirung-sirung | siluk-siluk sungil-sungil | taru ayom angarongkop 


4. duk kèdêran jaladara angêndhanu | alamat limut kaèksi | pak-ampak 
prapta manaput | sampat kongsi saput siti | datan antara tan katon || 


5. sigêg gantya rêngganing pakuwon agung | kawuwusa kang lumaris | 
ngalèr ngetan marganipun | jêng tuwan residhèn tuwin | tuwan-tuwan 
sampun rawoh || 

6. sapinggiring lèpèn Dimara pinêthuk | Tuwan Pan Dhêpit lan malih | 
Tuwan Harlop kanthinipun | wontên saêlèring kali | myang langsir tri dasa 
kang wong || 


7. dupi sami mandhap sing turangganipun | ganti nitih tandhu 


s. 226 = 


kursi | narakarya kang amikul | rêngga dêmang kang jagèni | lampahira 
kinèn alon || 


8. awit lèpèn kèh watune lunyu-lunyu | lêlumutên kanyut dening | 
wantêring tirta lumuntur | kang lumantar saking wukir | ing sabrang lèr 
dupi rawoh || 


9. têtabean lan tuwan kalih kang mêthuk | rampung gya anitih malih | 
turôngga dan budhal kêbut | tan kêbat dènnya lumaris | ningali ardi kang 
katon || 


10. myang jêjurang pêparang kang sirung-sirung | kang pêrak marga 
marapit | kunêng pakèwêd ing ênu | ing Gadhungan sampun prapti | 
kinurmatan gôngsa pelog || 


11. ingacaran sami lênggah kursi têpung | sinunggata wedang tuwin | 
minuman tumrah tumruntun | sêlingan salin-sumalin | mya[10] sêsêgahan 
tan anggop || 


12. tan adangu dènira kampir ing ngriku | jêng tuwan residhèn aglis | 
têtabean arsa laju | lajêng mring dhusun Kumuning | tan antara sami 
bodhol || 


13. kinurmatan [ki...] 


sa BOT a 

[...nurmatan] kadi duk ing rawuhipun | pangarsa langsir tan têbih | ing 
marga datan winuwus | sarawuhirèng Kumuning | urmat gêndhing 
jangkrikgenggong || 


14. Nyonyah Harlop gurawalan rèh amêthuk | kusung-kusung ngacarani | 
sadaya kang sami rawuh | ingaturan malbèng loji | lênggahan sami karaos 


15. sinunggata wedang minuman jumrunuh | dhaharan kang adi-adi | 
dahat panêmbramanipun | Nyonyah Harlop ing Kumuning | trampil 
tanggap ing paclathon || 


16. langkung rêna tamu ing sadayanipun | dangu antaraning wanci | duk 
arsa pamit kêsaru | praptaning riris tan aris | wor lesus mêsês sumêrot || 


17. kongsi dangu drêsing jawah wor lan bayu | dupi têkèng pukul kalih | 
kesisan ngisis kang mêndhung | sinrang maruta sumilir | kang kalingan 
sami katon || 


18. kangjêng tuwan rêsidhèn myang para tamu | têtabean minta pamit | 
mamèt srana mandanayu | kinurmatan [kinurmata...] 


my: 


[...n] gôngsa muni | kadi kalanta duk rawoh || 


19. tindakira taruntunan tumaruntun | nut imbang bambing tumaping[11] 
| tinawang kang siluk-siluk | sêsungiling padhas sêngkil | kèh wrêksa 
labête kang sol || 


20. tan antara Tubagiri sampun rawuh | sêsêngkaning Sukuh prapti | 
rakiting marga manikung | nut pêpèrèng iring-iring | sarawuhirèng 
pakuwon || 


21. kinurmatan swaraning pradôngga umung | sukèng tyas wadya kang 
nganti | mring jêng tuwan rawuhipun | lajêng sami mariksani | candhi 
pancakaning layon || 


44 
Alih Aksara 


Babad Warni-warni 
Padmasusastra 


22. kori pisan kaèksi gapuranipun | sinung kang arca winarni | ing rêrekan 
baga purus | yeka sangkalanta nguni | kang candhi witira dados || 


23. minggah malih sumêngkèng gapura luhur | pancaka munggul kaèksi | 
panjrah kang arca kadulu | pinindha-pindha kang warni | pra jawata wingit 
tinon || 


24. wusnya rampung ningali candhi sawêgung | kèndêl ing pakuwon sami 
| bojana [bo...] 


s 229 s= 


[...jana] saananipun | sarêng praptane kang riris | wor sindhungriwut 
sumêntor || 


25. ampak-ampak anampêk kongsi ngalimut | limêng katawêngan dening 
| jaladara midêr têpung | tumumpang ujunging wukir | ing wanci wus 
lingsir kulon || 


26. dadya dangu kapirangu samya ngrêmbug | golonging karsa wus gilig | 
lajêng badhe bodholipun | wit lamun katungkèng latri | matis-matistis 
kuwatos || 


27. kangjêng tuwan gya nitih turangganipun | pra tuwan lan para gusti | 
dumulur nuting lêlungur | tumurun mring jurang bambing | nut pêpèrèng 
nikung ngulon || 


28. lalu limut lêlamatan ing pêpêdhut | kadrêsan jawah ngin-angin | lidhah 
ilat thathit barung | gara-gara kèh dhatêngi | prabawa paragung rawoh || 


29. mawa têdhuh kaluwung ngawêng malêngkung | malang lir amêling 
margi | mangkana ta lampahipun | lambunging cêmpurung prapti | wijiling 
baskara katon || 


8. Mijil 

1. ragi ngampat marga amalipir | lêmpêr [lê...] 


san Dhin 


[...mpêr] kongsi anjog | Samakade andêdêr lampahe | nging sêsêngkan 
tan sumêngka kadi | duk ing Tubagiri | kalawan ing Sukuh || 


2. wus kapungkur desa Samakadi | tan antara katon | pakuwon gung 
munggul banderane | asrêp ing tyas kang samya lumaris | samana kang 
wanci | andakara surup || 


3. kinurmatan kang pradôngga asri | swaranira mawor | pra turôngga 
kang prapta sakèhe | kangjêng gusti pangeran dipati | dangu dènnya 
nganti | nèng pakuwon agung || 


4. dupi rawuh kangjêng tuwan tuwin | tuwan-tuwan alon | mandhap saking 
turôngga tinampèn | para dêmang rôngga myang patinggi | jêng pangran 
dipati | têtabean mêthuk || 


5. anêmbrama raharjaning margi | ingacaran gupoh | mring pandhapa 
pinarakan andhèr | wawan sabda wartaning samargi | jêng gusti miyarsi | 
langkung dènnya ngungun || 


6. bingahing tyas dènira basuki | rawuh ing pakuwon | tan adangu luwaran 
sakèhe | 


aaa 2s 


tuwan-tuwan tuwin para tami | sowang-sowang sami | mring pakuwonipun 


7. tabuh sapta pra tamu wus sami | sowan mring pakuwon | loji ngajêng 
ajajar lênggahe | amung Kangjêng Pangeran Ngabèi | kang dèrèng sumiwi 
| lan sakadangipun || 

8. nulya kangjêng pangeran dipati | miji putra kinon | panggih lawan 
sutendra katrine | lamun sayah tan susah sumiwi | anglêrêmna sami | ing 
sariranipun || 


9. duta mêsat tan adangu prapti | sajroning pakuwon | cundhuk lawan 
kang rayi katrine | alon matur rèhirèng tinuding | Jêng Pangran Ngabèi | 
mèsêm sarwi matur || 


10. tan rêkaos raosing kang dhiri | myang botên kalêson | mangke kula 
sumewa èstune | duta raka kinèn ngrumiyini | sapungkure nuli | tumungka 
ing laku || 


11. Pangran Gôndaatmaja gya pamit | mijil sing pakuwon | dupi prapta 
alon ing ature | saliring rèh dènira tinuding | kang rama miyarsi | langkung 


s 232 ss 


rênèng kalbu || 


12. tan adangu atmajendra katri | sumiwèng pakuwon | têtabean lan 
tuwan residhèn | ingacaran satata nèng kursi | sadangunya sami | tan Iyan 
kang rinêmbug || 


13. dèniranggung sangsaranèng margi | ngambah jurang singgrong[12] | 
sumêngka ring paranging pêpèrèng | ngiring-iring tumawing ambambing | 
siluk-siluk sungil | watu-watu lunyu || 


14. tan lêstari lampahing turanggi | anggung kapalorot | kasarakat 
rongkap kêkambile | akèh tundhan tumundha matindhih | kandhêg dèn 
gondhèli | bagondhal gumandhul || 


15. samya ngungun kang dèn cariyosi | sukèsmu katonton | dene para 
wong agung têmahe | kataman ing sangsara samargi | tan antara wanci | 
mèh pukul sapuluh || 


16. gya bojana mring pandhapa wingking | andrawina kasok | rampung 
dhahar bubaran sakèhe | para tamu tanapi pra gusti | amakuwon sami | 
tan winarnèng dalu || 

17. bangun [bangu...] 


si DI as 


[...n] enjing kang srigunting muni | tuwin paksi jodhog | sata wana njrit 
pating jagigrèg | myang kênthunging lêsung lamat têbih | binarung 
swaraning | kang jago kaluruk || 


18. ramya umyung swaraning rarywalit | arsa angon pêthok | marang 
kandhang agandhang swarane | sigra wadya kang badhe lêladi | ngalilir 
umijil | saking pondhokipun || 


19. bang-bang wetan mega malang kèksi | rumamyang sumorot | 
kaprabawan raditya sunare | narawungi langêning wiyati | kartika 
kalindhih | kucêm warnanipun || 


20. sirêm-surêm[13] taranggana tistis | kasor ingkang sorot | saput siti 
kawêkton wimbane | pêdhut dhêdhêt ampak-ampak prapti | pêtêng 
anglimputi | udayaning gunung || 


21. kawaratan ingkang ardi-ardi | mung grane kang katon | tan antara 
hyang rawi wijile | sumunar ing imbangirèng wukir | tôntra taru rêsmi | 
kang trêna ing gunung || 


22. usara byor kang nèng taru ruwit | kabaskaran [kabaskara...] 


san DIA ra 


[...n] katon | lir sêsotya sumêbar isthane | angrênggani mbange kang 
wukir | nahan kang miranti | wrahatbala umung || 


23. abusêkan kasêsêg ing wanci | rakiting pirantos | marma gumrah 
gumuruh swarane | dan[14] sawega bageani karti | rata myang turanggi | 
wus pinarnah ngumpul || 

24. cakêt anèng ngajênging pandhapi | pangiride katon | satus janma 
mangkana wiyose | kangjêng gusti pangeran dipati | mring pakuwon loji | 
lawan para tamu || 


25. taman kêndhat sadhiyan kang prapti | tumrahe tan anggop | sawusira 
dhaharan sakèhe | Tuwan Residhèn Madiun tuwin | bupati kêkalih | lan 
asistènipun || 


26. tuwin tuwan kontrolir samya mit | mundur sing Srikaton | datan tumut 
dhèrèk sapuruge | wit kadangon dènnya tinggal nagri | bok kadukan 
dening | jêng tuwan guprênur || 


27. kangjêng gusti pangeran dipati | tan antara dhawoh | mring Dyan Bèi 


s235 


Citrapradata ge | sarèhira padha ingsun tuding | umiringa maring | 
Residhèn Madiun || 


28. mung balia Seladhukun wukir | dan nusula mring ngong | iya marang 
ing Jumapalane | Dyan Ngabèi sandika umijil | jêng tuwan kang pamit | 
kantun angkatipun || 


29. tan winarna budhale jêng gusti | ingkang cinariyos | Tuwan Risdhèn 
Madiun angkate | tabah[15] sapta budhal dèn urmati | pradôngga swaratri 
| carabalèn umung || 


30. ngambah marga sakiduling wukir | lambunging Srikaton | trus 
mangetan gya nikung mangalèr | jog radinan ing Pancot manginggil | 
rikating lumaris | praptèng Seladhukun || 


31. sami kèndêl ngasoni turanggi | lênggahan pakuwon | kinurmatan 
pradôngga arame | mung sakêdhap tandya bidhal malih | kunêng kang 
lumaris | wau ta ing pungkur || 


9. Pangkur 

1. Dyan Bèi Citrapradata | wangsul saha sakondhangira sami | rêrikatan 
lampahipun | 


=: 236 


sigêgên ing samarga | gantya ingkang winursita kandhanipun | residhèn 
ing Surakarta | kang mangidul lan jêng gusti || 


2. sawadyabala gumêrah | nut têtirah tumêrah golong pipit | ampatan 
lambunging gunung | lêmpêr èmpèr paparan | iring-iring pinlimping 
sinung têtanggul | lêlêbak binêkan sela | sinalimut wêdhi krikil || 


3. mandhukul pinapar lêmpar | dadya lêmpêr têdhunan jurang gampimg | 
agampang tur sinung taru | andhêndhêng witing dhadhap | ronirayom 
mawèh ayêming wadya gung | nikung ngalèr jog ing arga | gugur gunung 
Jabalkanil || 


4. laju ngalèr ara-ara | abawera radinan awaradin | trus mangilèn 
lampahipun | rawuh dhusun Mutihan | wontên tarub kinarakab taru-taru | 
tiris sinangsayèng mayang | mung atêp payon gumrining || 


5. langse lêlungsiring wisma | paremudha jumbuh lan dwaja sami | 
palêngkung malang dalanggung | binulêt buntal patra | patrapira 
[patrapi...] 


s aTa 


[...ra] lir nganti-anti wong agung | yeka pakurmatanira | Tuwan 
Robrêtdhabu nami || 


6. jêng gusti sarawuhira | lan residhèn tuwin kang para tami | ingurmatan 
gôngsa barung | mariyêm bal-ambalan | kaping sanga tinundha-tundha 
tumêdhuh | dhêndhêng kukusing sêndawa | kadya isma[16] nawung siti || 


7. Tuwan Dhabu ing Mutihan | dahat saking noraga dèn têdhaki | pra gusti 
sadayanipun | katuran lêlênggahan | munggèng tarub kajrambah ginlaran 
babut | sinugun sinungga-sungga | liningga-lingga dewaji || 

8. pinuji pinuja-puja | ing sunggata sarwadi sarwa rêsik | wèh rêsêping 
para wadu | ingkang sami tumingal | tan antara sami ingurmatan ngunjuk 
| sampanyê môngka pratôndha | sumungku sungkêm ing galih || 


9. mring tuwan residhèn lawan | kangjêng gusti pangeran adipati | 
sawusira sami ngunjuk | gya pamit têtabean | budhal umung urmatan 
munya abarung | mariyêm matundha-tundha | lumuntur [lumu...] 


>= 238 e 


[...ntur] rèh gêgêtêri || 


10. kapungkur dhusun Mutihan | myang Koripan ing Karigêmbong[17] 
prapti | kèh wadya kang sami mêthuk | saking tanah Kobayan | sang 
iswara lêstari ing lampahipun | rawuh gudhang Jumapala | ing lampah pra 
samya kampir || 


11. mariksa pandayèng kahwa | kang binêbak sarana saking warih | pinrih 
umara maring mul | mulêg mêlak jinôntra | kênèng daya kongkaling untu 
lumuntur | mêdêd kang barunayantra | lir cakra katiyub ngangin || 


12. alu kongkal ing paekan | gya lumintu nutu gênti nibani | cangkoking 
kahwa umawut | karênan ingkang mulat | rampung sigra ngaso mring 
pakuwon agung | kaprênah kidul tan têbah | lawan mul kang dèn priksani 


13. mangkana rêrêngganira | kang suyasa sauruting taritis | tinratas ing 
wastra alus | kinampu warna tiga | gêdhah seta rêkta winiru malêngkung | 
longkange sinung tuwuhan | pisang rosan tuwin cêngkir || 


14. winuwus [winuwu...] 


=: 239 = 

[...s5] sajroning wisma | wus gumêlar sadêhan amiranti | wedang minuman 
supênuh | tandya sami bojana | tan adangu lajêng bidhal lampahipun | 
andêdêr mung saonjotan | dungkap Jumapala prapti || 


15. gumlar rontèk lan bandera | amarêpak maripit margi tirip | tarap 
ingkang taru-taru | tiris lagya tumruna | bêbanjaran ambanjêng mujur 
mangidul | palêngkung lêlêng binuntal | patra-patrape maripit || 


16. ngalêmpit mulêt mring saka | sinukarta kakêndha jèjèr kalih | kalawan 
kang umbul-umbul | têtanggul tinancêban | ruji panjang pinalang ing 
dêling wulung | sinalimut ron rumamyang | sêlane sinêling-sêling || 


17. pustakane tiris jênar | sru sumunar rawe-rawe malipir | têkèng 
palêkung[18] ing ngayun | sinung tiyang bandera | agêng munggul 
kinubêngan ing têtanggul | tinanêman kalamênta | prak lan pagêring 
capuri || 


18. pradêngga tanggap umunya | buka pathêt manyura gêndhing 


sen BAG si 


muni | puspawarna sindhèn barung | ringgit katri tan pêgat | liking suling 
tiniling mêmalat ing kung | lajêng sami lêlênggahan | pra tamu lan para 
gusti || 


19. tandya praptaning sunggata | kaldhu laju sumaos kangjêng gusti | 
tanapi kang para tamu | tumrah wandu-wandawa | andrawina winantu 
swara raras rum | rumaras srining kalangyan | sindhèn sêsêndhoning 
gêndhing || 


20. kunêng wau sanalika | Dyan Mas Wirasmara marêk mangarsi | 
mangwastuti gya umatur | dhuh gusti sang iswara | abdi tuwan juru 
panitik duk wau | suka uningèng kawula | yèn tanah druju kang wukir || 


21. wontên sima amêmôngsa | tinaliti labete kadi katri | singidan ing siluk- 
siluk | garumbul kang ngrêmbaka | mung kawan pal watawis ing têbihipun 
| ing papan tan patos gawat | pakèwêde mung sakêdhik || 

22. jêng tuwan risdhèn miyarsa | langkung suka ngandika mring jêng gusti 
| saudara lamun sarju | kula ing benjang enjang | kapiadrêng [ka...] 


an BAG in 


[...piadrêng] badhe angawaki tumut | ngitêr sima kang sikara | munggèng 
jroning jurang trêbis || 


23. ngayubagya kang nèng ngarsa | atmajendra Jêng Pangran Angabèi | 
kumêdah badhe tumuntur | myang sang iswaraputra | Pangran Prabu 
Prangwadana kinèn tumut | jêng gusti andikanira | sesuk umiringa kaki || 


24. lan kanthia eyangira | Arya Brajanata kalawan malih | Wirasmara lan 
Si Pogul | myang Jayawilatikta | kapat sami rumêksaa ing pakewuh | kang 
wus tau jajah wana | wêruh papaning pawèsthi || 


25. dèn prayitna ywa pêpeka | wana gawat kaliwat gone wêrit | sandika 
jêng pangran prabu | risdhèn nulya ngandika | lawan Kaptin Noi: sira 
sesuk esuk | sun kanthi milua marang | pakitêran nora têbih || 


26. kaptin umatur sandika | sigêg wau bujana wus miranti | tandya tindak 
dalêm pungkur | unggyaning pasunggatan | sadangune nora liya kang 
rinêmbug | mung badhe tibaning [tiba...] 


sa DAD saa 


[...ning] karya | pambêrêge benjing enjing || 


27. luware saking bojana | sowang-sowang makuwon para gusti | nihan 
dupi praptanipun | sontên wanci jam gangsal | tuwan risdhèn miyos mring 
lesan jinujug | angêlèskên kêntanira | supadi tan mindho kardi || 


28. dadya pra gusti sadaya | kèlu ing tyas sakala angladosi | lesan musthi 
kôntanipun | pinêlêng-lênge kêna | winatara satus tindak têbihipun | tuhu 
tan ana kuciwa | kawangwang sami winasis || 

29. surya mèh ngancik acala | sandyakala sumirat sêmu abrit | nulya jêng 
pangeran prabu | moga mrih karya suka | wraha jagar ingumbar nèng 
krangkèngipun | ingabên lawan srênggala | kinêplokan para abdi || 


30. sona ngrah wijung rumangsang | langkung rame tinundha binut kalih | 
cèlèng nyulêng ngisis siyung | amogok mêgap-mêgap | ana asu kêsusu 
kêsêlak naut | tuna katungka ing kênca | dhinodhos dhase [dha...] 


sa DA ai 


[...se] kabalik || 


31. kalengkengan ngathang-athang | gya tinunjang ing rowang saking 
wingking | pramana dènira naut | githoke wraha kêna | ngringkuk 
ngringkêl karuna rêna kang dulu | wijung binujêng ing kathah | ingundur 
kasaput ratri || 


10. Durma 


1. tan antara Jêng Pangran Gôndaatmaja | mijilkên sêkar api | dhingin 
wêkas wetan | kang êlong barondongan | tinundha mawanti-wanti | lih 
kogêl lawan | srèng manrang ing wiyati || 


2. kang tumingal rèntèt têpung akalangan | surak-surak swaratri | lir 
ruging prabata | tanapi swaranira | pradôngga barung ngurmati | 
rikalanira | ingumbul sinrang angin || 


3. lamat-lamat kumêlap-kêlap kumêdhap | sakêdhap kêthip-kêthip | ting 
tinundha-tundha | binandhung bancang tiga | suka pra gusti ningali | 
kalangyan ingkang | gêgana tinon kadi || 


4. daru midêr ngalitêr ngupaya papat | mangkana para gusti | kondur 
masanggrahan | anjujug pambojanan | 


sn DNA cs 


bibare sowangan sami | mring kuwunira | sigêgên duk ing ratri || 

5. praptèng enjang sajil 19] wadya ing ngajêngan | banjêng nut pancaksuji 
| jèjèr bêbanjaran | ana kang jujug papan | kang tumbak ngarangap kèksi | 
urut sêluran | anut lunguring ardi || 


6. datan kêndhat dalêdêg kang saking wuntat | atarap kêtêp tirip | 
praptaning turôngga | tuwin warastra dibya | ampilaning para gusti | jibêg 
nèng ngarsa | mangkana para gusti || 


7. miyos saking pakuwon lajêng panggihan | jêng tuwan risdhèn tuwin | 
pra tamu sadaya | lênggahan sawatara | wontên dasih tur udani | yèn wus 
têtela | gèn sima datan sêpi || 


8. risdhèn suka amundhut turangganira | anitih tindak aglis | risang 
narpatmaja | lan sang iswaraputra | wus sami nitih turanggi | ginarbêg 
wadya | wandawa tan atêbih || 


9. amung tuwan kaptin ingkang kêdah dharat | nuhoni yèn inpantri | wus 
tate 


san DAB sisi 


lumampah | lampahan tigang dina | ugi minggah graning wukir | duk 
prang nèng Padhang | ing Dhèli tuwin Ngacih || 


10. lampahira tansah amusthi sanjata | sirungan sampun prapti | têtirah 
ing arga | kèksi kang ngêpung samya | nèng pêpèrèng iring-iring | pêrak 
pêparang | murih parêking ardi || 


11. tuwan risdhèn mangu ing tyas angandika | mring Tuwan Pogêl wêngis 
| yèn ingsun uninga | ing papan kang kadyèka | wèhana macan sakêthi | 
môngsa sudia | dene ta dahat supit || 


12. tuwan kaptin ngrêrêpa alon wacana | dhuh risdhèn sampun runtik | 
yèn panggenan sima | lir punika kewala | kawical kalangkung gampil | 
kang sampun limrah | tikêl kalawan ngriki || 

13. langkung sungil langkung siluk langkung pringga | tuwin kang 
mutawatir | kalamun punika | katimbang sabênira | tan mêntra lamun 
sairib | panggenan sima | sêmuning wana mamring || 


14. tuwan risdhèn gèdhèg-gèdhèg angandika | lah 


=s 246 =s 


payo mlanggrong sami | sira aja têbah | nunggala lawan ingwang | 
Pangran Prangwadana tuwin | sawadyanira | dèn parêk anèng ngriki || 


15. lawan ingsun tuwin sang narendratmaja | wit bangêt mutawatir | 
amung ta Sang Arya: | Brajanata kalawan | Wirasmara dadya kiping | dèn 
kongsi têpang | lan baris kang ngubêngi || 


16. tan antara kapyarsa sêsurakira | gumêrah wanti-wanti | saking 
têmbing wetan | kang gosok ngangsêg papan | kèh galagah bosa- 
basih[20] | lata karungkat | karênggêp rungkap sami || 


17. wrêksa kasol kèlês kabarubah rêbah | pinilês kapalipis | pêpês tarulata 
| kaidêg dening janma | sima mêmôngsa miyarsi | surak gumêrah | giras 
kèh janma prapti || 


18. tan antara krodhanggro milar sarosa | sumêbut lir jêmparing | kumilat 
lumarap | barisan kang miyarsa | surak alok payo nuli | anarajanga | ing 
kene rêbut pati || 


19. para gusti miyarsa suraking wadya | 


sa ra 


sigra samya amusthi | kang warastra dibya | rinênggêp asta kiwa | anthuk 
ingunggahkê[21] sami | ingêmbat-êmbat | tansah tininggil-tinggil || 


20. kang ingajap mung mangke tibaning karya | ywa nganti mindho kardi | 
suka tinrajanga | sardula gora sabda | kaya pêpêthaning warni | yèn 
anèng wana | kawarta gêgirisi || 

21. kawarnaa pabarisan Pangabean | tinrajang dèn gêroni | risang 
narpaputra | tan gugup solahira | ayêm prayitnane kèksi | musthi warastra 
| dibya tininggil-tinggil || 


22. kang sarnula[22] andêdêr panêmpuhira | sang narpatmaja aglis | 
ngayati baswara | sima wrin kang warastra | atajêm sampun pinusthi | 
milar malumpat | binarêng dèn tibani || 


23. warastradi tumamèng têtepongira | nglumbanggro krasa sakit | nulya 
asingidan | rumasa tan kuwawa | mring pamuking para gusti | lumêbèng 
guwa | tan ana kang udani || 


24. ingucalan kang galagah pinilêsan | atusan [atusa...] 


s BAB = 


[...n] kang anitik | nut labêting macan | kadi ta wus kabranan | kanggêg 
kasaput ing ratri | surya mangrangsang | pracima sorot uning || 


25. langkung cuwa pra gusti saananira | tuwin risdhèn miyarsi | swaraning 
sanjata | myang milare kang sima | sêmu kadugi ing galih | ngandika 
lawan | gumujêng nolih wingking || 


26. hèh ta Pogul dahat sukane tyas ingwang | mêngko titikên aglis | lamun 
maksih ana | sesuk sun arsa prapta | Tuwan Pogul turira ris | dhuh 
kangjêng tun |[23] sayêkti mangke ratri || 


27. sima katri saèstu ngalih panggenan | kawus binujêng janmi | jawi ta 
ing benjing | praptèng môngsa têrangan | wangsul dhatêng ngriki malih | 
malah mèt rowang | sakawan gangsal pasthi || 


28. tuwan rismèn[24] langkung cuwaning wardaya | dene kêsaput ratri | 
gya sami tumêdhak | marang tarub dadakan | bojana lan para gusti | 
sunggatanira | tan pae duk nèng loji || 


29. sêsadêhan tuwin kang minum-minuman | saji-saji [sa...] 

sas 249 sen 


[...ji-saji] sumaji | nèng meja tan sêla | residhèn angandika | marang sira 
tuwan kaptin | lah rasakêna | iki pangran dipati || 


30. bote wana kabèh doyanaku ana | tuwan kaptin mangsuli | kula tan 
anyana | yèn manggih makatêna | agêng parmane jêng gusti | kalawan 
tuwan | tuwin mring para tami || 


31. tan winarna jroning dhahar winurcita | kasaru mêndhung prapti | 
gamêng antariksa | luware dhahar sigra | kondur anitih turanggi | 
sarawuhira | pinêthuk sabda manis || 


11. Dhandhanggula 


1. kangjêng gusti pangeran dipati | siniwakèng madyaning pandhapa | 
wus dangu ing antarane | ngêntosi praptanipun | ingkang sami bêrêg 
mring wukir | jêng tuwan risdhèn lawan | sang narendrasunu | rawuh sigra 
têtabean | sang iswara tanya wartaning wanadri | residhèn awacana || 


2. putra tuwan Jêng Pangran Ngabèi | ingkang sagêd dhawahi sardula | 
kula mirsa palajênge | saking watawisipun | nandhang 


== 250 = 


kanin tepong kang wingking | nalika ingucalan | dhatêng pra wadyagung | 
kang nglacak dupi mèh pêrak | nging kasaru kasêlak suruping rawi | 
ketang pringganing wana || 


3. dadya kanggêg kang samya nênitik | mutawatos tumiyunging warsa | 
têmahan mundur sakèhe | wadyalit kang angêpung | yèn sampuna 
kasêlak wanci | kadi ta kang sardula | tamtu kengingipun | wit sampun 
kataman brana | cuwa kula langkung saking Pangran Bèi | jêng gusti 
amiyarsa || 

4. kandhanira duk anèng wanadri | langkung ngungun de sima tan kêna | 
tandya lêlênggahan andhèr | tarlèn ta kang winuwus | masalahe duk 
anèng ardi | pra wadu myang wandawa | cuwane kêlangkung | gagale 
sima kruraya | kadi-kadi benjing enjing dèn wangsuli | nanging tan wontên 
dhawah || 


5. wit kagalih kalamun wus ngalih | ngungsi papan graning arga liya | 
kawus bali kèh ajrihe | wusana kang rinêmbug | benjang mêngsa têrangan 
malih | badhe tindak [tinda...] 


sy DS, oe 


[...k] pêpara | mring pakuwon ngriku | de papan langkung prayoga | yèn 
kinarya bêbêrêg sardula tuwin | amaning wanawasa || 


6. tabah[25] sanga sêkar latu mranti | tan prabeda gêlaring pangreka | 
kadi tan wontên siwahe | lawan kang wus winuwus | ing ruwiya kalaning 
ratri | rampunge amariksa | sagung kang pra tamu | taman kêndhat 
andrawina | pukul sanga bojana sampun miranti | gya awit majêng dhahar 


7. munggèng meja banjêngan kaèksi | salin-sumalin ladosanira | kang 
majêng wijang wijile | tan nunggil raosipun | cukat-cakut apil tarampil | 
angladosi sadêhan | tanna dhompèng laku | wit sinung sêrat pranatan | 
mrih kawratan pasunggataning pra gusti | titi-tataning meja || 


8. nging jêng gusti pangeran dipati | tan umiring marang pambunan |[26] 
anyarèhkên sarirane | amung jêng pangran prabu | kang tinuduh 
minôngka wakil | dangu antaranira | dènnya 


my kae 


dhahar kêmbul | tan kêmba imbal wacana | sêsambène sabên 
myarsakkên kang gêndhing | kang anèng ing pandhapa || 


9. bibar dhahar antaraning wanci | madya ratri samana linilan | lêrêm 
marang pakuwone | kunêng kalaning dalu | kawuwusa praptaning enjing | 
wadyakuswa gumêrah | pinarnah kinumpul | rinèh sarekaning karya | 
kang garubyug pangirid lawan pangarsi | samaptaning pêpara || 

10. para mantri saking Wanagiri | kang gumanti ing pakaryanira | citra 
pradata sarèhe | rata titihanipun | sang iswara sampun miranti | tuwin 
turangganira | wandawa myang wadu | ing antara pukul sapta | kangjêng 
gusti tindak pasanggrahan loji | lajêng sami bojana || 


11. mung sapangu gya sami umijil | mring pandhapa orêg wadyakuswa | 
budhal ingurmatan dene | gêngsa barung manawung | monggang tuwin 
kang carabali | pangirid satus janma | ngarsa myang ing pungkur | 
kapungkur ing Jumapala | pêpêlakan lampahira sampun prapti | 


se 2b 


watêsing Jatipura || 


12. pakuwon gung anggênggêng kaèksi | sinangsaya gumlaring bandera | 
bawera munggul gudhange | prênah sakilènipun | cakêt lawan trêping 
capuri | ing ngarsa sinung pasar | têpining margagung | kang anjog 
marang Kaduwang | sang iswara rawuh kampir nêningali | rakiting 
pasanggrahan || 


13. gôngsa urmat barungan swaratri | janma pasar kasêngsêm mariksa | 
marang wong agung rawuhe | puyêngan rêbut dhucung | milih papan 
kapèpèd dening | kang dhrêsêl milu lênggah | umpêl-umpêl umung | 
mangkana kang pinarakan | nèng pakuwon sinunggata wedang sami | 
myang roti sêsadêhan || 


14. mung sakêdhap lajêng bidhal malih | trus mangidul gya nikung 
mangetan | têkèng Wilatung watêse | wontên tuwan kang mêthuk | 
numpak kuda kêmbar kang warni | agêng myang inggilira | tuwin ulêsipun 
| iswara duk praptèng kana | tuwan kalih marêk ing rata maripih | 
nambrama tur raharja || 


s DHA sin 


15. alon matur lan lukita manis | manungsunging wit amba dinuta | mring 
tuwan Wilatung dene | kayungyun ngayun-ayun | kampirana dhatêng jêng 
gusti | tuwin ta kangjêng tuwan | risdhèn myang pra tamu | jêng gusti alon 

ngandika | amangsulti[27] mring tuwan tarimakasih | lawan rênaning 
driya || 


16. lajêng trus nut têtirah ing ardi | kang radinan waradin mangetan | 
nikung ngidul èrèng-èrèng | pêpèrèng datan singup | minggah kalèn 
kalangan ardi | dadya dêdêr kang lampah | tantara kadulu | loji gêng 
ngongkang jêjurang | pêrak gudhang gêng-gêng kang bandera kèksi | 
saliring kang rêrênggan || 


17. yeka Brêcakwilatung kang nami | langkung asri rakite kang wisma | 
arampak pandhak pagêre | dene kang darbe ngriku | Tuwan Isêl ingkang 
wêwangi | mangkana kang pêpara | wus pêrak mèh rawuh | kinurmatan 
ing pradêngga | laras slendro suwaranira lir rinding | ngumandhang tibèng 
jurang || 


18. kang titihan rata sampun prapti | 


=: 255 se 


sangajênging loji gya tumêdhak | tuwin jêng tuwan residhèn | lan sagung 
para tamu | sumana kang para gusti |[28] Tuwan Isêl sakala | gurawalan 
mêthuk | cundhuk sigra têtabean | ngacarani lênggah mubêng munggèng 
kursi | sadaya tan lênggana || 


19. Tuwan Isêl dahat sukèng kapti | ingampiran jêng gusti kalawan | 
residhèn pra tamu kabèh | mangkana gya sêsugun | juk-unjukan anggur 
sampanyi | wilujêng rawuhira | risdhèn lan wong agung | sawadya saking 
pêpara | lan minôngka pratôndha sungkêming galih | sampuning 
sinunggata || 


20. sang iswara lan risdhèn gya pamit | têtabean Isêl aturira | lamun 
pinarêng ing mangke | kula badhe tumuntur | mring pakuwon nyipêng 
saratri | lajêng trus ngatêr marang | Wanagiri dunung | jêng gusti 
mangayubagya | tandya amit budhal ingurmatan kadi | nalika rawuhira || 


21. ngidul ngilèn lampahe lêstari | ratan rata ing saurutira | 


s 250 

laju anjog ing ngajênge | gudhang Pêlêm anikung | ngidul anjog 
Kêmlakamanis | nikung ngering katingal | gudhang gêng amunggul | 
rinêngga ing sarwa pelag | trus mangidul dêdêr Ngadiraja kèksi | saliring 
kang rêrênggan || 


22. nikung ngilèn gya mangidul malih | kinurmatan pradêngga sauran | 
jêng iswara sarawuhe | sami karênan dulu | upakarya rakiting panti | 
pantaraning kalangyan | sarwasri wèh yungyun | sampat saputing surasa | 
datan pae lan pakuwon duk ing ngarsi | kang sami rinawuhan || 


23. ascaryambêk kang sami ningali | Ngadiraja tuhu tan kuciwa | bawera 
munggul papane | kêbon kêmbanganipun | sarwa adi tur pèni-pèni | kang 
kalèn kêkalangan | lumêkêting taru | tarapte kang têtuwuhan | tuwin 
pisang sinangsangan rosan cêngkir | rinut ing saka tratag || 


24. lumrah saka sinukarta dening | buntal patra patrape kang warna | 
kadya [ka...] 


san 257 sia 


[...dya] lung tumalèng wite | winantu sêkar mawur | wor gandaning dupa 
ing panti | kasamia satata | lênggah pandhapagung | tan dangu sunggata 
prapta | bên-abêning bêngsa sênêngkêran sami | tumrah wadu wandawa 


25. tan adangu Tuwan Isêl prapti | mawa rata rakitan sakawan | lajêng 
mring ngajêng jujuge | umandhap gya cumundhuk | têtabean wus kinèn 
linggih | ajajar para putra | tan antara dangu | kang ngrakit boja sunggata 
| wus samêkta: tandya marêk tur udani | mring kangjêng sang iswara || 


26. kangjêng gusti sigra ngacarani | mring pra tamu ing sadayanira | ing 
dalêm wingking jujuge | adad bojana kêmbul | lêladosan sami lumadi | 
minuman sêsêlingan | ing sasênêngipun | saluwaring andrawina | 
sêsowangan mring pakuwonira sami | sêmune pra taruna || 


12. Sinom 

1. kadi karênan umulat | rêngganing pakuwon adi | banar papane warata | 
sampêt sampekaning panti | 


=: 258 = 


pantoge kang capuri | wingking patêgalan agung | watara satus cêngkal | 
trus mangidul mring wanadri | tarataban ayom kayêman ing wrêksa || 


2. gasik rêsik pinandara | mandera ngidêri bèji | yeka ta pangangsonira | 
janma Ngadiraja sami | gilir ganti kang prapti | sêsuci myang amèt ranu | 
sigêg rêngganing sêndhang | dupi praptaning kang wanci | pukul gangsal 
pra gusti sami sawega || 


3. adrês dhawahe kang warsa | tinut ing maruta ngidit | kongsi suruping 
raditya | kang riris maksih garimis | dadya kang para gusti | tan sagêd 
mêng-amêng amung | lêlangên andrawina | anèng madyaning pandhapi | 
ngiras gunêm badhe kondurira enjang || 


4. residhèn ing karsanira | sapraptaning Wanagiri | badhe kampir dhatêng 
wana | ambêrêg misayèng rêndhi | jêng gusti nyuwawèni | nanging 
pênjênênganipun | lajêng mring panambangan | ngiras badhe mariksani | 
dènnya lesan abdi dalêm sêtabêlan || 


a DH = 


5. amung ta sang narpatmaja | katiga kinèn umiring | lan Jêng Pangran 
Prangwadana | Arya Brajanata tuwin | Tuwan Isêl supadi | wikan talatah 
ing Kêthu | wus dadi ponang rêmbag | tuwin risdhèn nayogyani | gya 
langênan ningali sêkar dahana || 


6. nanging kêsaru ing jawah | kèndêle kang sêkar api | nulya tindak 
abojana | bibar jêng pangran dipati | kondur mung para siwi | ingkang 
sami maksih kantun | sumiwèng kangjêng tuwan | residhèn dene ta 
maksih | lêlênggahan sinambi samya kasukan || 


7. kongsi madya ratri lagya | luwaran dènira main | ing dalu tan kawursita 
| praptèng wanci bangun enjing | gumrah wadya kang manjing | sajroning 
capuri agung | turôngga tuwin rata | rakiting pêpara mranti | pinapatah 
dènira badhe lumampah || 

8. marpat madyaning bacira | sawega wadya turanggi | kang sami 
rumantyèng karya | binantonan ing samargi | mangkana kangjêng gusti | 
tanapi [tana...] 


s DHO 


[...pi] pra rajasunu | wus ngumpul pinarakan | madyaning pandhapèng loji 
| bêbanjêngan kang sami bêkta ampilan || 


9. Ngabèi Jayasarônta | wadana ing Wanagiri | kumpul lan Jayaandaya | 
Sêmbuyan kang madanani | saha panèwu mantri | rumantya ngampil 
kaprabun | pangarsa wimbasara | rata rinakit turanggi | sang iswara 
budhal ingurmatan gôngsa || 


10. kadya duk ing rawuhira | rikating lampah gya prapti | bang wetan 
ingkang narmada | pacangkraman Wanagiri | sinung têtarub asri | 
munggèng salèring margagung | gênggêng kang wadya tôntra | caos 
badhe anampèni | kuda rata tanapi kang upacara || 


11. iswara myang para putra | panabrangirèng bênawi | rawuh sakilèn 
narmada | sinung wismalit amrêgil | yeka pancèn piranti | anganti 
titihanipun | turôngga tuwin rata | prapta sigra bidhal malih | lampahira 
laju jujug asistenan || 


12. tan adangu lêlênggahan | 


sy DGL s 


sigra sang iswara pamit | laju dhatêng panambangan | mung lawan putra 
kêkalih | sarêng ta sami nitih | kang satunggal asmanipun | Pangran 
Gôndasaputra | lan rayi ingkang wêwangi | Jêng Pangeran Nararya 
Gandaatmaja || 


13. lêpas lampahira prapta | unggyaning lesan artlêri | laju dènnya 
mêmariksa | sareka rakiting kardi | pranawaning pangèsthi | pra prawira 
isthanipun | dènira amarwasa | kanthaning wèri marapit | sigêg gantya 
ingkang winursitèng kata || 

14. jêng tuwan residhèn lawan | para taruna winasis | saliring ulah sanjata 
| arsa mangsah mring wanadri | samapta kang piranti | sacaraning 
ambêburu | budhal nitih turêngga | wadyalit wus ngumpul munggwing | 
jroning wana tigang èwu winatara || 


15. tinindhihan dêmang rêngga | sawega mawa turanggi | mung patinggi 
ingkang dharat | tan pêgat karandhat dening | taru rining wanadri | pra 
gusti sarawuhipun | gya sami minggah marang | 


asa DB 5 


panggungan tan patya inggil | nut lêlungur aluran marganing sangsam || 


16. sêdhênge bêndhe tinêmbang | binarung surak swaratri | myang kukuk 
ambal-ambalan | imbalan mariyêm muni | sakilèning wanadri | têbah 
kapyarsa jumêglug | kadya paguting yuda | rame rok asilih ungkih | rêbut 
papan nèng madyaning pabaratan || 


17. gropaking wrêksa kang sêmpal | gêroting taru katarik | kadya 
têmpuhing warastra | galagah ingkang kaplipis | kaplêpês têmah nipis | 
pinarusa têmah daut | lata rug samya singsal | sumyaring kisma lir riris | 
rarasing rèh kadya sumyaring sêndawa || 


18. sangsaya ngangsêg umangsah | wadya tigang èwu mamrih | angrok 
angrabasèng sangsam | sêmune kadya pêpulih | karêndhi kandhah dening 
| wadya tigang èwu nêmpuh | binujung salang tunjang | umilar ngalèr 
malipir | nut pêparang rèng-èrèng ronging jêjurang || 


19. wuwusên kang nèng panggungan | residhèn [re...] 


ss 203 == 


[...sidhèn] myang para gusti | myarsa ramening sêsurak | asora 
swaraniratri | tandya sami amusthi | warastra kunta gêmipun | tininggil 
munggèng asta | mangkana Jêng Pangran Bèi | tinarajang plajênging 
karandhi kênya || 

20. ingayatan kuntanira | tan kêna umilar silip | anilap mring pagrumbulan 
| tan adangu wontên prapti | karêndhi branggah kalih | umijil saking 
garumbul | gêng inggil katingalan | saking panggung tan atêbih | Jêng 
Pangeran Ngabèi awas tumingal || 


21. pinapagakên sanjata | barêng milaring karêndhi | marmanta datan 
pramana | ing brana mung tibèng wuri | pêsate saya kêsit | narendraputra 
andangu | paran ta dene têka | cabar kuntaningsun iki | ing sabêne nora 
tau mindho karya || 


22. umatur wadya kang mirsa | gusti kados botên kenging | awit pêsating 
warastra | sarêng lan milaring rêndhi | amung ta ingkang rayi | Pangran 
Prabuningrat matur | kangmas watawis kula | 


s= DOA =z 


kang sangsam punika kêni | dene kèksi sêmu rêmbên plajêngira || 


23. tan dangu wontên kapyarsa | alok elah-welah kêni | baya mati 
sidubilah | datan pinindho babar ji | mangkana kang udani | pêjahe 
sangsam rinubung | suka sang narpatmaja | umandhap nitih turanggi | 
praptanira jêng pangeran angandika || 


24. banjurna marang nagara | aja kongsi nginêp margi | pasrahna pyayi 
wadana | kang tungguk nèng srimanganti | konjuke sri bupati | lumantar 
nyai tumênggung | yèn sangsam saka ingwang | sandika ingkang tinuding 
| pangiride sira Rêngga Ngadiraja || 


25. gya winalik gêlarira | gancanging carita kongsi | rambah kaping kalih 
gènnya | gosok bêrêg ing wanadri | mung Kangjêng Pangran Bèi | kang 
angsal sadangunipun | kalih kalêbêt jagar | kêsaru ing wanci lingsir | gya 
bibaran kondur dhatêng asistenan || 


26. rawuh lajêng abojana | bibar gya tabean pamit | nusul [nu...] 


=. 205 = 


66 
Alih Aksara 


Babad Warni-warni 
Padmasusastra 


[...sul] dhatêng Panambangan | sigêg wau kangjêng gusti | sadangunira 
nganti | kang bêbêrêg mring wanagung | tantara nulya prapta | rata 
saking Wanagiri | tinitihan jêng pangran lan para tuwan || 


27. rawuh lajêng têtabean | jêng gusti pangran dipati | tanya pawartaning 
wana | residhèn kang nyariyosi | yèn Kangjêng Pangran Bèi | dhawahe 
baranggah agung | lajêng kinèn ambêkta | konjuk mring sri narapati | 
Tuwan Isêl ing Wilatung inggih angsal || 


28. jêng gusti kalangkung suka | mring putra Pangran Ngabèi | sadangune 
lêlênggahan | tan ana ginunêm malih | amung kalanta nguni | ambêbêrêg 
mring wanagung | eca imbal wacana | kasaru sirating rawi | amanglarap 
mèh ngancik graning ancala || 


29. gya dhawuh samêkta rata | pangirid catur turanggi | Sidni napas 
ulêsira | nèng sabrang lèr dènnya nganti | mangkana kangjêng gusti | nitih 
palwa nabrang sampun | jêng tuwan risdhèn lawan | para tamu sami 
nunggil | sabaita [sabai...] 


=: P00 


[...ta] rawuh brang lèr nitih rata || 


30. budhal kinurmatan gôngsa | ginarbêg wadya turanggi | jinajaran 
wimbasara | tan sarônta sampun prapti | ing Kêpuh dèn urmati | 
pradôngga rêrênggan agung | tan pae kanthanira | lan kang wus 
winatwèng ngarsi | sang iswara kèndêl mung ganti turôngga || 


31. ri wusira asamêkta | pangiriding rata aglis | budhal ingurmatan gôngsa 
| ing Sukaharja wus prapti | samadyanirèng margi | sinungan wisma lan 
tarub | rinênggan olansê plan | kalangse linungsir-lungsir | kang 
cêcadhang Dyan Bèi Wiryakusuma || 


32. kaliwon ing Sukaharja | bawah dalêm sri bupati | kumêdah atur 
pahargya | kang sami rawuh cangkrami | nanging ta kangjêng gusti | tan 
kampir ing tindakipun | marga glis rawuhira | ing Bacêm brang kidul sami | 
mandhap saking swandana gya nitih palwa || 

33. pêthukan saking sri nata | ing wuri naga basuki | minêngka 
tumpakanira | pra wadu wandawa dasih | 


Dh Pa 


sabrang lèr wus miranti | wadya jroning kitha mêthuk | rata tuwin 
turêngga | jajaran wira kaplêri | gangsal tindhih iswara sarawuhira || 


34. sabrangan lèring narmada | saratining rata prapti | jêng gusti lan 
risdhèn nulya | anitih swandana nunggil | sumawana pra gusti | dumulur 
mring rata pungkur | jujug ing residhenan | lêlênggahan sawatawis | gya 
konduran para gusti sowang-sowang || 


35. jêng gusti myang para putra | ing sarawuhirèng puri | pinêthuk pra 
wadyanira | punggawa satriya mantri | gya lênggah ing pandhapi | pinarak 
kursi baludru | dangu raharjanira | ingkang sami têngga puri | sawusira 
nindya mantri apratela || 


36. karahayonirèng praja | satêdhakira jêng gusti | cangkrama dhatêng 
aldaka | tan wontên sangsayèng prapti | sukèng tyas kangjêng gusti | 
jumênêng gya tindak kondur | umanjing jroning pura | pinêthuk putra 
myang swami | titi tamat pustakaning pustakarja || 


1. cangkrama. (kembali) 

2. § = 1808 [Sengkalan: ngèsthi nênga salira ji (Sêlasa, 16 Saban 1808 
A.J., Selasa, 5 Agustus 1879 A.D.)]. (kembali) 

3. linungsir-lungsir. (kembali) 

4. sampanyê. (kembali) 

5. lênggah. (kembali) 

6. ambanjêng. (kembali) 

7. § Ing ngajêng nama: Pablêngan, kabêkta saking toyanipun asin 
dados sarêm blêng. (kembali) 

8. luwaran. (kembali) 

9, tumuli. (kembali) 


10. myang. (kembali) 

11. tumamping. (kembali) 

12. sigrong. (kembali) 

13. surêm-surêm. (kembali) 

14. dèn (dan di tempat lain). (kembali) 
15. tabuh. (kembali) 

16. kisma. (kembali) 
17. kali Gêmbong. (kembali) 
18. palêngkung. (kembali) 
19. jawi. (kembali) 
20. bosah-basih. (kembali) 
21. ingunggahkên. (kembali) 
22. sardula. (kembali) 
23. Kurang satu suku kata: dhuh kangjêng tuwan. (kembali) 
24. risdhèn. (kembali) 
25; tabuh. (kembali) 
26. Kurang satu suku kata: tan umiring marang pambujanan. 
(kembali) 
27. amangsuli. (kembali) 
28. Kurang satu suku kata: sumawana kang para gusti. (kembali) 


Langênarja, Padmasusastra, 1898, #199 


Katalog : Langênarja, Padmasusastra, 1898, #199 
Sambung : - 
--- 186 --- 


Langênarja 


1. Sêkar langên-gita pelog pathêt nêm. 


1. marna: pasanggrahan Langênharja | kang mayasa: jêng sinuhun kaping 
sanga | têbihira tigang pal sakidul praja || 


2. kôntra: mangetan ajênging pura | pinarsada: capuri wingking kewala | 
menggok prapta: dalêm agêng ingkang madya || 


3. mawa: wiwara môngka gapura | kanan kering: kang lumêbèng jroning 
pura | lamun dalu: margine kang nganglang pringga || 


4. wisma: [wi...] 


s= 187 = 

[...sma:] kang munggul kiduling pura | môndhakiya: pandayanirèng 
pamuja | ngandhap karya: pakuwoning para putra || 


5. ngarsa: datan mawi pinarsada | amung sinung: laleyan inggil saasta | 
pinandara: pindha ombaking samodra || 


6. nyôngga: pot bêling wadhah puspita | tarap prapta: ujung pagut lan 
gapura | sinung dwaja: munggul asri kawistara || 


7. marga: pirit mubêng pagêr bata | ngalèr prapta: simpangan kang 
marang praja | mangidule: dumrojog anjog narmada || 


8. gwanya: giyo tamane kawarna | ana kumba: naga liman myang 
cakarwa | wahanane: sang nata lamun cangkrama || 


9. saha: sori putra myang wandawa | mudhik prapta: pakuwoning 
Parangjara | alêlana: lêlangên misaya mina || 


10. kadya: ruwiyaning jaman kina | duk narendra: Maispati apêpara | lan 
pra garwa: mring sawanganing samodra || 


11. purna: cinitra ari Raditya | tri wêlas ing Saban Jimawal kang warsa | 
gatinira ngluhurkên sarira raja ||[1] 


§ = 1805 [Sengkalan: gatinira ngluhurkên sarira raja (Ahad, 13 Saban 
1805 A.J., Minggu, 3 September 1876 A.D.)]. (kembali) 


Nyanjata Sangsam, Padmasusastra, 1898, #201 


Katalog : Nyanjata Sangsam, Padmasusastra, 1898, #201 
Sambung : - 
--- 268 --- 


Nyanjata Sangsam 

1. Sinom 


1. rinêngga atma srinata | Jêng Gusti Pangran Dipati | Nararya 
Mangkunagara | ping catur ingkang mandhiri | kang lagya mardisiwi | 
winarah rèh mring rahayu | Jêng Pangran Prangwadana | kang arsa têmbe 
gumanti | mrih widada dumadining yogatama || 


2. tumana mring susilarja | arju marta maratani | sawadya wadu-wandawa 
| aywana winalang kapti | myang pinrih pinarsudi | rumakêting kadang- 
karuh | lan malih mêmiluta | lumêkêt susêtyèng budi | dening para 
atmajendra Surakarta || 


3. kasidaning sih-sinihan | sumrambaha makangsali | tumrap ing praja 
mandhala | jêjêg arjaning kang bumi | menak sarwa dumadi | dera myat 
para gung kumpul | sumungku abipraya | mêmayu ayu lêstari | antarane 
kèh suka manadukara || 


== 269 == 


4. nahên wau winursita | kang putra tinuduh maring | pasanggrahan ing 
Wanarga | bêbêrêg buron wanadri | myang mamèt minèng kali | lan para 
atmaja prabu | tamtuning ri ubaya | jujug myang mangsaning wanci | 
Pangabean badhe pakumpulanira || 


5. kang minôngka gêgunungan | Jêng Pangeran Angabèi | manggalatmaja 
iswara | wau praptaning ubanggi | Akad Kaliwon kaping | sadasa Dulkijah 
taun | Be kang salira mentar | wana iku amarêngi |[1] tabuh lima jêng 
pangran wus pêparentah || 


6. arakit kang palênggahan | pantyalit ngarsèng pandhapi | baku[2] 
bundêr munggèng madya | asri kinupêng ing kursi | ngarsa têpyèng 
pandhapi | rêspati sinungan babut | ya ta tabuh nêm prapta | para ri kang 
arsa ngiring | kang ngruhuni Jêng Pangran Natakusuma || 


7. tan dangu ing pêpakira | nèng Natar samya pêpanggih | Jêng Pangeran 
Pakuningrat | katigane ingkang rayi | Jêng Pangran Arya Singgih | 
Prabuningrat [Prabu...] 


s= 270 s 

[...ningrat] malihipun | Kangjêng Pangeran Arya | Kusumadiningrat tuwin | 
sinêbut Walandi wasta Tuwan Jan ||[3] 


8. ngantosi ing wiyosira | tan antara sigra mijil | jêng pangran sampun 
siyaga | busana cara Walandi | nulya lênggah ing kursi | para ri tata 
alungguh | anganti praptanira | têtamu kang arsa mampir | kunêng prapta 
wanci tabuh madya sapta || 


9. Pangran Prabu Prangwadana | kering ing raka kêkalih | Jêng Pangran 
Gêndasaputra | myang Gêndatmaja kang rayi | miwah ari kêkalih | Radèn 
Mas Subyakta timur | lan Radèn Mas Suprapta | wontên malih kang 
umiring | mêngka pamugari Arya Brajanata || 


10. punika ingkang pêputra | jêng gusti kang kaping kalih | malih prênah 
ingkang paman | jêng gusti kang kaping katri | nênggih ingkang sêsiwi | 
Suryadarma jêjuluk |[4] wusnya pinêthuk sigra | ngacaran lênggah ing 
kursi | mubêng tarap tan kari Dyan Wirasmara || 


11. tan dangu sunggata wedang | sru turi wusing lumarih | 


aa TA rr 


dungkap wanci tabuh sapta | sigra budhalira sami | sampun ngaturan nitih 
| rata pangkat juru-juru | sri tinon lampahira | praptèng Bacêm têdhak 
aglis | Dyan Tumênggung Jayasarosa amapag || 


12. lan Dyan Ariya Sêbrata | wus dangu praptanirèki | angrukti sagung 
kang palwa | badhe kinarya anitih | nabrang mring wetan kali | mangkana 
samapta sampun | sinaoskên ing ngarsa | wong agung samya anitih | 
miwah palwa kang amot swandana rata || 


13. ing ranu tan winursita | wus prapta sawetan kali | kuda pangirid 
pinasang | tan liru prênahirèki | wong agung tarap sami | jumênêng 
têpining lurung | keringing ratanira | kang arsa dipun titihi | mangsah 
nêngah Jêng Pangran Gôndaatmaja || 

14. kadi Radèn Baliputra | tinut ing ari kêkalih | Subyakta lawan Suprapta | 
Jayasarosa pêpatih | Arya Sêbratèng wuri | praptèng ngarsa wus atundhuk 
| pamit arsa wangsula | mring 


saaTi sia 


nagri lan ari kalih | miwah Jayasarosa Arya Sêbrata || 


15. amungkur basukyèng ngarga | narimèng sih anganthuki | sawusnya 
abêbagean | nulya kur-ungkuran sami | sigra sarêng anitih | tan winarna 
lampahipun | kang wangsul maring praja | wuwusên kang lumastari | asri 
tinon wimbuh rêngganirèng marga || 


16. patinggi umbul myang rôngga | anggrêbêg samargi-margi | samya 
anitih turôngga | ing kanan miwah ing kering | ngarsa rolas salangsir | 
amandhi banderanipun | abajo sangklat rêkta | biru calana mantêsi | 
acêcaping ijo ginayut taliwang || 


17. ing marga tan winursita | ing dhusun Walang wus prapti | kèndêl sang 
narpasiwaya | gantyaning kuda pangirid | tan dangu wusnya rakit | sigra 
wau bidhalipun | prapta ing Sukaharja | mangkana wong agung sami | 
têdhak saking rata pinêthukkên marang || 


18. sira Dyan Wiryakusuma | ngaturan laju mring panti | panggubahan 
madyèng awan | 


ss 273 


rinêngga sri sinalisir | ring wastra môncawarni | sinamir ron tinatuwuh | 
umyang pradôngga munya | kunêng ta sang narpasiwi | sampun sami 
lênggah ing kursi sadaya || 


19. midêr wantu larihira | miwah wadya kang umiring | wus tan ana 
kêkurangan | sapangkat-pangkatirèki | dangu lêrêpnya nuli | wong agung 
ing bidhalipun | sarêng anitih rata | sayagung dasih kang ngiring | wau 
Radèn Ngabè Wiryakusuma ||[5] 

20. andhèrèkkên sêdyanira | wangsul panambangan mangkin | ya ta ing 
Kêpuh wus prapta | aganti kuda pangirid | tan dangu bidhal malih | lêstari 
ing lampahipun | wus praptèng panambangan | kèndêl têpining bênawi | 
nèng sabrang lèr samya têdhak saking rata || 


21. sigra anitih giyota | ing sabrang kidul wus prapti | laju minggah 
pasanggrahan | urmat pradêngga munya tri | sarêng dènira manjing | 
wismasri rêngganing wangun | sampun atata lênggah | myang wadya 
inghang[6] umiring | wus pinarnah 


e se 


ing sajuru-jurunira || 


22. tan dangu palêrêpira | mung angunjuk sawatawis | sigra wau bidhalira 
| karana mèh praptanèki | laladan Wanagiri | kadêrêng asruning kayun | 
wantu sami taruna | mêmpêng kasudiran mingis | amung sangsam tan 
Iyan dadya ardayèng tyas || 


23. tan winarna marga prapta | Wanagiri nuju wanci | marêngi tabuh 
sawêlas | laju anjujug wanadri | ing kono wus miranti | sanjata miwah 
kudèku | myang kawula ing desa | kang badhe kinèn angiring | kalih 

nambang samakta gêgamanira || 


24. nahan ta sang siwayendra | tumêdhak saking ratèki | anèng 
pratêloni[7] marga | kang mangidul anjog maring | ing pasanggrahan adi | 
kirang sapal têbihipun | dene kang maring wana | mangetan ujuring margi 
| sami sapal têbihe ngungkurkên arga || 


2. Pangkur 


1. kunêng ta sang narpaputra | ingaturan samya nitih turanggi | sigra 
sarêng lampahipun | saha bala kumêrap | 


meran 


gunging kuda winatara pitung atus | kumutug saengga jawah | sring[8] 
tinon samargi-margi || 

2. yèn ginagas duk samana | kadya Sultan Jayusman Malebari | tinuduh 
mring ramanipun | miwah pra arinira | lumurug prang gêcak nagri 
Ngambarkustup | Prabu Sêmakun kang môngka | manggala pangirid baris 


3. punika iribe uga | Arya Brajanata kang mugarèni | tinut sagunging pra 
sunu | sarèh bawaning wana | amêmatah prayoganing laku-laku | mamrih 
ing pikantukira | kunêng praptèng prênahnèki || 


4. samya têdhak saking kuda | wus binagi kapara rajasiwi | sajuru-juruning 
panggung | wusnya ngaturan minggah | saha dasih kang nômpa 
sanjatanipun | sampurna pangrakitira | sinasmitan ngati-ati || 


5. nêngna kang sampun prayitna | kawuwusa wadya kang samya giring | 
mangsah kumrutug anggrêgut | tan pae lan magut prang | sangkêp 
sagung gêgaman tan ana kantun | sarwi suraknya wurahan | 


s 276 = 


kadya rubuh ingkang wukir || 


6. miwah bêndhenya angangkang | myang thongthongan narunthung 
barêbêgi | wor bèri bêgor abarung | wuwusên kang atadhah | 
pratmajendra wus musthi sanjatanipun | wau ta pêpanggungira | Jêng 
Pangeran Angabèi || 


7. mênjangan nênêm kang prapta | narpatmaja awas dènnya ningali | 
tiniyungkên kuntanipun | mênjangan sru malêsat | kanêm pisan angorèk 
ngiwa anêmpuh | panggungira Jêng Pangeran | Kusumadiningrat aglis || 


8. angayat kunta baswara | wus tiniban kêna sukune kering | kang têngên 
tiba gumêbrug | tangi asru malumpat | mingêr nulak anggêndring 
palayunipun | ngarsane pêpanggungira | Jêng Pangeran Angabèi || 


9. nanging têbih antaranya | satus sèkêt tindak wataranèki | sigra 
ingayatan gupuh | wontên dasih turira | adhuh gusti maksih dahat 
têbihipun | angling sang siwayatmaja | sok uga sun anibani || 

sa DT ae 


10. sigra tiniban sanjata | sangsaya sru palayunya lir thathit | mangalèr 
gya kinarutug | sanjata barondongan | maksih gancang manjangan 
palajêngipun | saksana tinut ing kathah | patinira dèn gêbug i || 


11. kunêng ta pêpanggungira | narpaputra Jêng Pangran Angabèi | 
lagyeca imbalan wuwus | lan dasih nulya ana | sangsam èstri sing kilèn 
malayu nêmpuh | dupi parêk panggungira | kandhêg palayunirèki || 


12. prayitna sang tanayendra | ngayat kunta kang kinarya ing nguni | 
marwasa baranggah agung | mangkana wus tiniban | kêna tênggokira 
trusing têpakipun | gumêbruk tibèng bantala | tangi sru lumayu ngênthir || 


13. narajang panggunganira | narpaputra jêng pangeran arya aglis | 
Kusumadiningrat sampun | nibani kang sanjata | pan kaplorod kabêsèr 
pok buntutipun | tan kandhêg palajêngira | wantuning wus nandhang 
kanin || 


14. tan têbih antaranira | 


=> 278 = 


nulya rêbah sangsam wus angêmasi | pinundhut ginotong sampun | 
prapta soring panggungan | samya têdhak mariksa ing tatunipun | gya 
parentah kinèn murak | kunêng ta wong agung sami || 


15. bubaran mring pasanggrahan | madyèng wana rinêngga tarub asri | 
ing kono dhadharan sampun | tabuh ro wancinira | bidhal malih anggiring 
mring wana Kêthu | nibani ping kalih kêna | ngularan datan kêpanggih || 


16. tabuh madya lima bubar | kondur maring pakuwon Wanagiri | pinêthuk 
ing urmatipun | umyang ponang mardôngga | asri tinon rêrêngganing 
lurung-lurung | tinatirah suji rancang | kasmaran kang aningali || 


3. Asmaradana 

1. pringwulung ingkang kinardi | pinaju pat têngahira | pinalang adêg- 
adêge | kinêmbang rineka cakra | têpung ing kering kanan | nginggil 
sinungan palêngkung | sri sinamir janur pita || 


2. cêcagaking wancaksuji | rinênggèng ron sêsêkaran | langkung wèh 
sêngsêm [sêngsê...] 


ssa DUO se 


[...m] wuryane | miwah marik pinanjêran | rontèk lawan bandera | rolas 
kaki longkangipun | banjêng praptèng pasanggrahan || 


3. kunêng ta wong agung prapti | pasanggrahan samya têdhak | wus 
manjing jro pandhapane | ing kursi lênggah atarap | sêsaosan wus aglar | 
madyèng pahêman kinêpung | wau ta kang pasanggrahan || 


4. mangalèr ajêngirèki | rineka rakiting Jawa | dhapur sêsinom dalême | 
sinungan kamar sakawan | kinajog jarambahnya | têpung kanan 
keringipun | jawi brunjung sakanira || 


5. pinlêstèr rata agasik | tinembok pagêring wisma | ingusar anyar tabête 
| ngarsa sinung paringgitan | kêkalih kamarira | wetan kilèn prênahipun | 
pinantês sri busananya || 


6. gambar miwah kaca murni | kawacan myang pagulingan | kunêng 
pandhapa dhapure | jogglo gêng balunganira | wantu parêking wrêksa | 
kapat sakagurunipun | rêspati sinung bêbuntal || 


= DB sa 


7. agêng sapêluk tur gilig | anggubêt rineka sarpa | sakawan têpung 
sirahe | nèng têngah krun gantilannya | istha kadyarsa mêngsa | kang 
sarpa maring damar krun | mangkana salokanira || 

8. têpyèngsun duk pinalisir | ing wastra bang biru seta | kinaywapu 
pêpêloke | taritis sinung taratag | tinatuwuh kang saka | ing pisang 
matêng witipun | rarywalit kacaryan mulat || 


9. kalênengannya ngrêrangin | anèng kajogan pandhapa | ringgit wor 
rêbab swarane | yayah ngalapêna jiwa | kunêng kang samya lênggah | tan 
dangu bubaran sampun | kasayahên saking wana || 


10. wus pinarnahakên sami | pakuwone sowang-sowang | narpaputra 
katigane | ing dalêm pakuwonira | kamar kilèn ing têngah | Jêng Pangran 
Ngabèi iku | ingkang rayi kilènira || 


11. kamar ingkang nomêr kalih | Jêng Pangran Natakusuma | dene ta kang 
rayi malèh | Jêng Pangeran Pakuningrat | 


s 2B sn 


ing kamar paringgitan | kang wetan pakuwonipun | Jêng Pangeran 
Prabuningrat || 


12. sisihing raka amrêgil | paringgitan kilèn kamar | nênggih malih 
pakuwone | Jêng Pangran Aryakusuma- | diningrat kilèn prênah | 
gêngdhong[9] longkang nataripun | lan dalêm gung pasanggrahan || 


13. kaputrèn pantêsirèki | upama wong agung praja | dene tan ana korine 
| Pangran Prabu Prangwadana | nèng dalêm kamar wetan | Pangran 
Gôndasaputrèku | nèng jawi pakuwonira || 


14. Arya Brajanata malih | Tuwan Jan Dyan Wirasmara | sami jawi 
pakuwone | kunêng wus sami alukar | busana ngenggar-enggar | tabuh 
sapta malih ngrasuk | busana saparêngira || 


15. sarêng mijil mring pandhapi | tan ewah ing rakitira | kadya duk wau 
praptane | munya salendro pelognya | sadasa ringgitira | kinèn sarêng 
bêksanipun | abarung suka kang mulat || 


ses 202 =s 

16. wong agung eca miyarsi | sarwi ngunjuk sasukanya | kunêng wus 
dungkap wancine | tabuh kalih wêlas dhahar | nutug dènnya bujana | 
dangu nulya bibar sampun | makuwon lajêng anendra || 


17. ing dalu datan winarni | rêroncèning pagulingan | kawarnaa ing 
enjinge | Sênèn tanggal ping sawêlas | tabuh sapta siyaga | angrasuk 
busana sampun | malih arsa ambêbêdhag || 


18. samêkta wus samya mijil | sigra sarêng budhalira | lan sagung 
wadyabalane | samya anitih turôngga | sangkêp sagêgamannya | kawot 
ing turangganipun | enggaling carita prapta || 


19. tan pae lawan duk wingi | barang solahbawanira | malah kang 
sangsam wêdale | akathah datan petungan | nanging ta bokmanawa | 
dinanya kang tan pakantuk | nuju sêpi petangira || 


20. yèn titisirèng pambêdhil | tan owah lan saban-saban | apan iya 
pratandhane | singa kang tiniban [tiniba...] 


s DB 


[...n] kêna | rinuruh tan kapanggya | marma kukuh dinanipun | kunêng 
tabuh kalih wêlas || 


21. kondur saking ing wanadri | praptèng pasanggrahan dhahar | sigra tan 
dangu bubare | kasaput drês jawahira | wus ngaso masanggrahan | tan 
winarna roncènipun | tabuh catur sontênira || 


22. angrasuk busana sami | sadaya sampun samêkta | arsa tindak maring 
lèpèn | mariksa wong ngambil mina | samadya pal têbihnya | mangetan 
prênahira wus | budhal saha wadyakuswa || 


23. praptèng asistenan mampir | manjing jroning palataran | mangilèn loji 
ajênge | rakite wêwangun anyar | galdri ngubêngi wisma | yèn jawi ran 
jagasatru | sinung hèk wilis cètira || 

24. kunêng asistèn wus mijil | tundhuk sami têtabean | lênggah tan dangu 
budhale | miyos kori bêbutulan | wingking loji prênahnya | mangetan tan 
dangu rawuh | ing têpinirèng narmada || 


25. kang palwa sampun [sa...] 


ss JBA ie 


[...mpun] cumawis | miwah ta sakwèhning saya | wus samya samakta 
kabèh | jala jaring myang karakat | sambêr myang sèsèrira | pêcak 
sandhat anco susuk | silulup gogo lan tangan || 


26. mangkana wong agung sami | jumênêng pinggiring toya | palwa wus 
sinaosake | sirah naga ngarsa wuntat | asri sinung bandera | gya nitih 
sadayanipun | kêkanthèn inggahing palwa || 


4. Kinanthi 


1. dhinawuhan adan sampun | tumandang sagung piranti | gumuruh 
sarêng asurak | kang amèt myang kang ningali | suka myat lumbaning 
mina | gung-agung sabayi-bayi || 


2. klalèn jambal miwah palung | wagal pacal marmas tagih | rêngarêng 
papar saklasa | kutuk rong pêluk gêngnèki | pusuh lêmpuk sênggaringan | 
urang-watang miwah bêthik || 


3. kada granggang jakaripu | badhèr talumpah saupih | atusan mina kang 
kêna | kunêng tabuh nêm kang wanci | kondur maring asistenan | 
ingacaran lênggah [lêng...] 


=. NGE si 


[...gah] sami || 


4. sinambrama ing pangunjuk | tan adangu nulya pamit | enjang bidhal 
maring praja | asistèn sung arjèng margi | sawusira têtabean | gya bidhal 
sawadyanèki || 

5. praptèng pasanggrahan agung | lajêng lênggah ing pandhapi | anutug 
kasukanira | dene mung kari saratri | gêndhing miwah langên swara | 
kinanthi dèn wolak-walik || 


6. jam kalih wlas dhahar sampun | bibaran samya aguling | ing dalu datan 
kawarna | ya ta kawuwusa enjing | ri Anggara Paing tanggal | kalih wlas 
siyaga sami || 


7. ingundhangan arsa kondur | samêkta sagung piranti | wus pinatah kang 
lumampah | miwah kang badhe umiring | nèng palwa myang kamomotan | 
sampat pamintanirèki || 


8. nihan sawusira ngrasuk | busana wong agung sami | budhal saking 
pasanggrahan | gumrah sagung kang umiring | sira Dyan Jayasarênta | 
Ondêrêgèn Wanagiri || 


9. anguntapkên urmatipun | 


s JBG = 


sêdya wangsul ing bênawi | ya ta wus praptèng narmada | palwanira wus 
cumawis | naga sri dhaulu sirah | binusanan lir duk wingi || 


10. sutendra ngaturan sampun | sigra dènira anitih | dene sagung para 
wadya | kang palwa sampun binagi | wus kawot sadayanira | gya mancal 
andhandhang mulih || 


5. Dhandhanggula 


1. silir-silir wong agung amilir | asri bayak lampahing baita | lir paksi cakar 
walangèn | dulur-dulur aluntur | kang gamêlan munya ngrêrangin | ringgit 
wor swaranira | rinêngwa anganyut | tan têbih palwa swandana | sang 
siwaya kasukan samargi-margi | mangkana lamun kandhas || 


2. kalih atus jalma kang jagèni | ngurung-urung nut lampahing palwa | tan 
kari ing saparane | lamun kandhas anggêbyur | nyurung ana ingkang 

anarik | kambanging palwa minggah | lumampah adulur | yèn têlas 
margèng dharatan | samya minggah ing dhusun amêgat ngarsi | 
sadangune mangkana || 


3. sangsayagung ing samargi-margi | 


s. JBT = 


bawah kang kambah saurutira | bangawan inagnyan kabèh | mêthuk 
têpining ranu | marma kêrig têkwan rarywalit | kang umur limang warsa | 
kambah anggarubyug | samana panggagasira | kang angripta ya Allah 
kang murbèng bumi | luwih pamintanira || 


4. kang sinung nikmatirèng kadadin | lawan titah kang sinung sangsara | 
dene tan ana iribe | kang luhur samo sinung | mêngku ring rèh kawiryan 
adi | nir prih rêrênggining tyas | prapta ing sakayun | kang cilik nandhang 
sangsara | alpa boga busana langkung panas prih | payahing angganira || 


5. yèku pan maksih nandhang kuwatir | bok ginitik marang lurahira | mila 
sêngkut pratingkahe | karingêtnya kadya dus | kèndêl mênggah akêmpis- 
kêmpis | dhuh babo kang misesa | buwana sawêgung | mugi paringa 

aksama | maring dasih tuwan ingkang kawlasasih | kunêng ing lampahira 


6. sang sutendra wau lumastari | samarga-marga tansah kasukan | 


=s DB ei 


gumuruh wadya swarane | yèn tinon isthanipun | kadyatmajèng 
Janggalamanik | Sang Ino Kasatriyan | duk budhalirèku | saking ing candhi 
pulo bang | sakadeyan arsa gêpuk nagri Bali | nitih pun jaladara || 


7. sêngsêm mulat wuryaning pagajih | myang pasêngkrèn kèh tanêmanira 
| têpyèng ranu saurute | kênthang katela jagung | kacang kara miwah 
kacipir | kacang cina sêmôngka | karai lan timun | jarak jali juwawutnya | 
mangsanira lagya nêdhêng angundhuhi | marma wèh arsèng driya || 

8. tambah malih sri langên ing pinggir | sêsaosan sagung desa-desa | 
kang kamargan saurute | sung mêngka bêktinipun | sêsaosan sakadarnèki 
| winehan hub-ahuban | wisma isthanipun | ing jro mèsi tumpêng 
panggang | myang sêmôngka kang palwa gantya nampani | samarga pan 
mangkana || 


9. miwah kang dadya sukaning galih | kèh kukila têpining udaya | 


m: 


sinanjatan saurute | dêrkuku lan bêrkutut | blêkok jalak miwah gulathik | 
trinil grija kuthilang | tèngkèk thênguk-thênguk | kang kêna binujung 
palwa | anginggiri kalamun tumibèng warih | pambêlah gêbyur sigra || 


10. dupi praptèng manara ningali | lutung kathah nèng sengon kang 
wrêksa | pating caruwik swarane | parentah palwanipun | kinèndêlkên 
palwa wus minggir | sigra kang pratmajendra | tumêdhak sadarum | 
samya ngasta kang sanjata | Jêng Pangeran Natakusuma nibani | ponang 
lutung aniba || 


11. duk kumleyang linokakên mati | praptèng ngandhap gya tangi 
jumranthal | kang mulat suka guyune | wor ngungun sarwi jêtung | nora 
nyana dene ngapusi | tibane duk kumleyang | tingkahe lir lampus | tan 
wruh tibaning bantala | jaranthalan tumracak maring wit malih | sabên- 
sabên makana ||[10] 


12. nulya ingkang rayi ganti-ganti | nyanjata nanging tan ana kêna | pan 
amung dadya sukane | mring 


s 290 == 


wadya kang dêdulu | ya ta Kangjêng Pangran Ngabèi | rênguning tyas 
sinamar | de pararinipun | agung dènnya sinurakan | sigra nyandhak 
sanjata tiniban kêni | lutung tibèng bantala || 


13. trus lambungira pêjah gumuling | wus pinundhut kawot ing baita | 
undhang budhal pamilire | wau sang narpasunu | datan kandhêg dènnya 
lumaris | sarwi adhêdhaharan | nèng palwa anutug | miwah sagung 
kulawarga | sinambrama tan ana kurang kang bukti | tiniti pinariksa || 

14. suka sagung wadya amênuhi | sarwa boga kunêng lampahira | wus 
prapta ing Kêdhung Banthèng | kèndêl samya angirup | rumpon tabuh 
kalih wlas wanci | mina mung sawatara | gya bubaran sampun | milir 
lêstari lampahnya | praptèng panambangan wanci tabuh kalih | laju ing 
lampahira || 


15. praptèng Nglêngking gisik wetan kali | wontên balêkok pinggiring toya 
| tiga ajajar encoke | ya ta sang narpasunu | 


s Da 


awas mulat ngandikèng siwi | lah Kusumadiningrat | pilihên paksiku | iya 
padha sinanjata | bêbarêngan kang putra tur sêmbah milih | kang mencok 
lèr priyôngga || 


16. kang kidul ingaturkên ramèki | mèsêm anganthuki sigra ngayat | 
sanjata sarêng kalihe | ingaban munya sampun | blêkok ingkang kidul 
kawilis | suka sagung tumingal | wimbuh langênipun | nulya pinèt ing baita 
| sampun katur kang paksi tinampèn aglis | milir malih kang palwa || 


17. wau praptèng Karadenan wanci | tabuh madya nêm kèndêl saksana | 
angirup malih rumpone | tan patya kèh tukipun | laju budhal palwa umilir | 
prapta ing pasanggrahan | poncol malih ngirup | mina antuk sawatara | 
budhal malih laju milir lumastari | eca lampahing palwa || 


18. tan rêkasa nut ilining warih | ya ta ingkang wanci tabuh madya | astha 
prapkèng[11] Kêdhunggudèl | wong agung minggah sampun | 


s 292 == 


pinêthuk ing Radèn Ngabèi | Wiryakusumèng Natar | ingaturan laju | 
mring pakuwon tarub lênggah | saha wadya wus pinarnahakên sami | 
tinata pangkatira || 


19. asêsugun midêr ponang larih | wantu-wantu panêmbramanira | 
sawusnya dangu lênggahe | ngaturan dhahar sampun | miwah wadya 
parêng abukti | mu[12] pae ênggènira | dhêdhaharan nutug | mangkana 

wong kang nêningal | tan petungan kêthèn ayutan pra sami | busana 
sarwa endah || 


20. jêjêl tundhung-tumundhung apipit | rêbut ênggon ajêngkang- 
jinêngkang | mamrih katon pandulune | tiba pating gadêbug | tangi wênèh 
lajêng ambithi | dadya akêkêrêngan | pulisi abikut | pamisahe bokmanawa 
Jana ingkang anganggo gêgaman sami | dadya tan kobêr mulat || 


21. mawor barung kang pradêngga muni | abusêkan swaraning kang 
janma | pating talorong obore | riwut rêngyèng pandulu | kadi lampor 
wurahan atri | kunêng luwar bojana | 


saa DO is 


sigra budhalipun | wus dadya gusthining lampah | kondurira saking 
Kêdhunggudèl nitih | baita sowang-sowang || 


22. wus tan ana langênirèng margi | amung sare ngasokkên sarira | wit 
dahat arip sayahe | mangkana rinukti wus | pasarean palwa pribadi | nulya 
sarêng budhalnya | ya ta wus kapungkur | Kêdhunggudèl tan winarna | 
kang anendra sakeca nèng palwa milir | tan wrin wijiling arka || 


6. Mijil 


1. kunêng gantya lingira ing nguni | wuwusên sang katong | linggar saking 
praja sabalane | Langênarja wus nyare saratri | wau jêng sang aji | ing 
dalu awungu || 


2. miyos ing Natar nuduh ing dasih | pêpilihan kang wong | manawa 
prapta ing sawancine | ingkang putra Jêng Pangran Ngabèi | tinimbalan 
aglis | pandhapa anjujug || 


3. kawuwusa kang andon aguling | ing Langênarjanjog | madya lima ing 
ngriku wayahe | narpaputra minggah wus apanggih | lan duta narpati | 
dhinawuhkên sampun || 


4. timbalane [timba...] 

s+ 29i 


[...lane] kang rama sang aji | sandika gya bodhol | praptèng Natar anuju 
waktune | talingsingan tan panggih sang aji | turing kang pra êncik | 
ramanta sang prabu || 


5. sare malih kadangon anganti | wau ta sang anom | midêr anèng jro 
panatarane | byar raina utusan nimbali | kang raka nèng jawi | pangran 
arya prabu || 


6. dhinawuhkên sandika turnèki | sigra sarêng bodhol | minggah maring 
jro pasanggrahan |[13] ingacaran minggah ing pandhapi | ngantosi narpati 
| ing sawungunipun || 


7. tan adangu wungune sang aji | tinimbalan gupoh | Jêng Pangeran 
Ngabèi kalihe | Pangran Prabu Prangwadana aglis | umanjing jro puri | 
panggih jêng sang prabu || 


8. sinabdan raharjanirèng margi | tur nuhun magupoh | myang dinangu 
ing paran tingkahe | matur purwa wasana tan gêmpil | gya tinundhung 
mijil | sandika wus mêtu || 


9. pratèng[14] jawi pinaringan sami | sunggata sang katong | num-inuman 
pêpak sawarnine | miwah dhadharan sampun pinaring | 


ses 205 = 


roti martegèki | sardhèn miwah kèju || 


10. myang sêmôngka kinarya lih-olih | ing rata wus kawot | kunêng wus 
kalilan mantuk kabèh | nêmbah mijil praptèng jawi kori | anitih rata glis | 
saha wadyanipun || 


11. tan cinatu[15] lampahirèng margi | Pangabeyan rawoh | tumurun 
saking ing rata age | tabuh astha enjing ingka[16] wanci | wus samya 
umanjing | ngacaran alungguh || 

12. nèng pantyalit sangarsèng pandhapi | wus samya alunggoh | datan 
owah duk mangkat rakite | num-inuman tan dangu wus mijil | ingacaran 
sami | gya sarê[17] angunjuk || 


13. nulya pamit mantuk mring wismèki | linilan gya bodhol | praptèng jawi 
anitih ratane | kunêng wau Jêng Pangran Ngabèi | dangu sawikinging[18] | 
paran ta rahayu || 


14. matur wit têdhak praptèng samangkin | tan ana pakewoh | siyang dalu 
tansah rumêksane | pra santana kang kantun nèng wuri | anggung 
pamujining | kang maring rahayu || 


1. § = 1808 [Sengkalan: salira mentar wana iku (Ahad Kliwon, 10 
Dulhijah 1808 A.J.), sic. seharusnya: Sêlasa Kliwon, 10 Dulhijah 1808 
A.J., 25 November 1879 A.D.]. (kembali) 

2. bangku. (kembali) 

3. Kurang satu suku kata: kang sinêbut Walandi wasta Tuwan Jan. 
(kembali) 

4. Kurang satu suku kata: Suryadarma ajêjuluk. (kembali) 

5. Kurang satu suku kata: wau Radèn Ngabèi Wiryakusuma. (kembali) 

6. ingkang. (kembali) 

7. pratêloning. (kembali) 

8. sri. (kembali) 

9. gêdhong. (kembali) 


10. mangkana. (kembali) 

ik; praptèng. (kembali) 

12. mung. (kembali) 

13. Kurang satu suku kata: minggah maring jro pasanggrahane. 
(kembali) 

14. praptèng. (kembali) 

15. cinatur. (kembali) 

16. ingkang. (kembali) 

17. sarêng. (kembali) 

18. sawingkinging. (kembali) 


Pabrik Tasikmadu, Padmasusastra, 1898, #197 


Katalog : Pabrik Tasikmadu, Padmasusastra, 1898, #197 
Sambung : - 
--- 176 --- 

Tasikmadu 


1. Dhandhanggula 


1. wuryaning rèh makirtyaning rawi | Dite Manis rolikur kang tanggal | 
Rabingulawal taun Be | tan sêpi ngèsthi wadu |[1] Kangjêng Gusti Pangran 
Dipati | Arya Mangkunagara | ingkang kaping catur | mayasa pabrik 
sarkara | karsanira dadya pangungsèning dasih | kang sêdya ngupajiwa || 


2. dinunungkên nèng wetan banawi | laladaning desa Karangmaja | 
sakidul Nglano prênahe | ingaran: Tasikmadu | wolung êpal saking nagari | 
siti kèdêran toya | nêlasih marusuh | padesan gêng bêbanjaran | 
saubênge karang kitri katon wilis | kèh wisma kawistara || 


3. kono ingkang arsa dèn purwani | atrap banon talêsing suyasa | rinakit 
uparênggane | 


ss NTT e 


ujung capurinipun | amaju pat sinungan anjir | bul-umbul kang kinarya | 
gêdhah rêkta pingul | jumbuh lan bandera Lônda | saubênge pinalang 
palêngkung alit | rinêngga ron puspita || 


4. pêpulêtan lir buntal malilit | lêt nyadhêpa congkok cagakira | mung 
kalih asta inggile | tandhês praptèng palêngkung | agêng ingkang 

pungkas capuri | mangalèr ajêngira | sakiduling lurung | ingkang anjog 
Karangmaja | jinajaran rêrontèk uruting margi | tumônja nuting saka || 


5. pojok marga kang mangidul manjing | mring capuri wetan sinung wisma 
| alit mangulon ajênge | tinaratag ing tarub | goning gôngsa ingkang 
ngurmati | saliring pamiwaha | ing sakilènipun | margagêng sinungan 
wisma | kampung panjang mujur mangilèn kinardi | sasana nambut karya 


6. madya sinung marga ngidul maring | panggonane talêsing suyasa | 
kanan kering sama dene | pinanjêran palêngkung | alit kadi kang wus 
jinarwi | 

sa NT 


têngah sawetan marga | dinêgan ing tarub | kono panggonaning gêngsa | 
kodhokngorèk kang kinarya angurmati | traping banon purwaka || 


7. cakêt talês rinukti ing panti | papan pancèn pamacaking kitha | ingkang 
tinanêm badhene | rinêngga ing pamangun | ginêbêran wastra warna tri | 
gêdhah seta myang rêkta | tan pae ingkang wus | kidul mangandhap 
sinungan | panataran derarsa trap-trêping kori | sinadhiyan pandaya || 


8. papan ingkang sakidul capuri | sinung marga ngidul paranira | tri dasa 
kaki wiyare | anjog mring marga agung | kang mangetan saking nagari | 
marang ing Karangpandhan | duk panggarapipun | tinutur mung pitung 
dina | têbihira satêngah pal winatawis | saking marga mring praja || 


9. nahên ingkang samaptaning pranti | dintên Saptu jam sakawan siyang | 
nunggil wulan myang taune | tanggal kaping salikur | Kangjêng Gusti 
Pangran Dipati | Arya Mangkunagara | mangkat têdhakipun | 


sss 179 


sing praja mring Karangmaja | nitih rata cinatur ingkang umiring | kang 
nunggil sapuspaka || 


10. para putra kang dhèrèk kêkalih | Jêng Pangeran Prabu Prangwadana | 
Gôndasaputra kalihe | katiga putranipun | kangjêng gusti kang kaping 
kalih | Nararya Brajanata | ing saangkatipun | Tumênggung Jayasarosa | 
lawan sagung punggawa lan para mantri | dhèrèk wahana kuda || 


11. anggarêbyêk munggèng kanan kering | catur drahgundêr kang anèng 
ngarsa | dupi wau sapraptane | kilèn bênawi jujug | kèndêl têdhak wau 
jêng gusti | nulya nitih baita | praptèng sabrang sampun | pinêthuk pra 
mantri desa | ingkang arsa nampèni dhèrèk jêng gusti | grêbyêg wahana 
kuda || 


12. praptanira sawetan bênawi | kèndêl munggwing pasanggrahan 
lênggah | siniwèng punggawa andhèr | sira Radèn Tumênggung | Jasarosa 


89 
Alih Aksara 


Babad Warni-warni 
Padmasusastra 


cakêt nèng ngarsi | jêng gusti angandika | mring radèn tumênggung | lah 
payo ungkur-ungkuran | ingsun mangkat sira balia [bali...] 


ss 180 == 


[...a] umulih | dèn bêcik tunggu pura || 


13. atur sêmbah kang sinungan angling | kangjêng gusti wus nitih kareta | 
gya mangkat dhinèrèkake | wadya mantri ing dhusun | anjajari numpak 
turanggi | tan winarna ing marga | pan sampun kadulu | prênahe kang 
pasanggrahan | Karangmaja banderanira kaèksi | kumêlap lir nambrama || 


14. dhatêng ingkang wau badhe prapti | isthanira kadi anêdahna | sasana 
pratalèng sae | wus cêlak lampahipun | kinurmatan pradôngga muni | 
Kodhokngorèk barungan | lan gêngsa ing dhusun | kang cumundhuk 
mangarcana | Dyan Mas Panji Wiraasmara Kêsiti | wadana karta praja || 


§ = 1800 [Sengkalan: tan sêpi ngèsthi wadu (Ahad Lêgi, 22 Rabingulawal 
1800 A.J., Minggu, 11 Juni 1871 A.D.)]. (kembali) 


Têgalgônda, Padmasusastra, 1898, #196 


Katalog : Têgalgônda, Padmasusastra, 1898, #196 
Sambung : - 
--- 163 --- 


Têgalgônda 


1. Dhandhanggula 


1. ascaryambêk Jêng Pangran Dipati | Prangwadana myat kang 
pacangkraman | kamantyan lêng-lêng rêsmine | marma kinuswèng kidung 
| pinardawa sarkara wêrdi | mandarsanèng kawarja | rikala mangapus | 
Radite dwi dasa nawa | lèk Rabingulawal ri sêdhêng Be warsi | sangkala 
kang winahya || 


90 
Alih Aksara 


Babad Warni-warni 
Padmasusastra 


2. waudadi astha sabdèng aji |[1] wuryaning kalangyan saking praja | 
kidul kilèn ing prênahe | kang yasa Jêng Sinuhun | Pakubwana mandhiri 
kaping | sapta ran Têgalgônda | sakilèn margagung | kang dhatêng 
Ngayogyakarta | pinurwendah sampat srining kang wadari | rakit pura 
pêpara || 


3. majêng mangetan amangku margi | mujur mangilèn capurèng pura | 
nêmatus kaki panjange | mangalèr mung tri atus | pagêr [pa...] 


ss NGA 


[...gêr] banon kinôntha kêlir | saguthêk pinilaran | linepa ring pingul | 
rininggit amadung têmpak | puput papak praptèng gapura ing wingking | 
kang anjog mring narmada || 


4. sinung marga mubêng nut capuri | pirit lawan têpining têgalan | 
kinalang lèpèn kalihe | sakiwa têngênipun | lir jêjagang larèn ngidêri | 
pinggiring pasanggrahan | kinêmbêng ing ranu | longkanging jawi prasada 
| talun dadya pacangkraman sri bupati | terong timun watêsan || 


5. prênah ngarsa cakêt lan capuri | sakiduling marga sêsimpangan | 
ingkang saking lurung gêdhe | salèring margi sinung | wisma panjang 
lajuran tunggil | kêstalan yèku môngka | palerenanipun | sagung rata 
myang rakitan | titihane sadaya kang para putri | cèthi miwah parêkan || 


6. pinrih pupul ing papan sapanti | dadya sapetak payon atêpan | cêpak 
puspaka: prênahe | pagêr capuri ngayun | banon pandhak pinancaksuji | 


=: 165 = 


jêjênêng pinilaran | talajug tinunjung | banjêng pagut ing wiwara | tanpa 
wrana mrih bawera ing pangaksi | sagung kang kawistara || 


7. madyèng natar mawa langên adi | sakêmbaran kang candhi gupita | 
tinanêman saubênge | sari sawarnanipun | sasêlane candhi kêkalih | kulah 
kilenan toya | mimba saking umbul | maju pat munggèng pojokan | madya 
sinung wot mangetan prapta maring | panjêraning bandera || 

8. kanan kering pagêring capuri | lêlajuran ginêdhang salirang | bêlah 
binalik palihe | kang lèr kilèn gyanipun | sagung koki dhaharan sami | 
kang olah sêsaosan | rinukti nèng ngriku | sagêdhong malih gyanira | pra 
rêdênas kang samya anglêladèni | wedang lawan minuman || 


9. nênggih wetan malih kang sapalih | panggenane kang titihan rata | 
myang pangirid turanggane | agêm ingkang sinuhun | nunggil gèning 
kênèk lan kusir | wontên malih wangunan | 


= o= 


pagêr banon kidul | samya kinarya timbangan | lawan kang lor kang 
gêdhang salirang anging | kaot tan mawi kamar || 


10. unggyaning kang dasih ngampil-ampil | sakaprabon upacaranira | para 
pangeran sakèhe | longkang sawetanipun | gêdhang slirang sinungan 
malih | wisma panggenan gôngsa | kalih nunggil dunung | saidêring 
palataran | tinanêman taru-taru sarwa saking | kang mêntas pinutêran || 


11. pandhapagêng mujur tundha kalih | kampung Bali balungan lis-lisan | 
rêspati lan sêsadone | pilihan kang rèng usuk | anaracak paniyung sami | 
pamatuting rapêtan | lir ginônda maru | umpak sinami lan saka | agêngira 
kinarah ingadu manis | kinangan sinangsaya || 


12. tinaratag turut ing taritis | têpung lawan têpining suyasa | paningrat 
jawi jèjère | rakite kang wêwangun | capurining pura pinalih | saduman 
palataran | kang sadumanipun | pindha gupit [gu...] 


s 167 == 


[...pit] pamidhatan | panggonaning para dyah pawongan cèthi | kinêlir 
pagêr bata || 


13. kanan kering watêsing capuri | ujung jujugan mawi wiwara | butulan 
praptèng jawine | kang pagêr banon agung | têkèng marga ingkang 
ngidêri | jroning kêlir laleyan | sinungan manguntur | pêrak kori bêbutulan 
| kalih samya ngapit kang manjing mring puri | gapuralit rinêngga || 

14. inêb-inêb pinulas cèt wilis | lis-êlisan tanapi panilan | linut seta 
pêpulase | tan wênèh wangunipun | lan gapura purèng nagari | winarna 
rêngganira | sasanèng sang prabu | pinandara ing sarwendah | kamar 
kalih pinalih angapit kori | kang nrus mring pêpungkuran || 


15. tèbèng tinêbêng têngah ingukir | pindha sorot baskara umimba | 
saking udaya isthane | cinawi gêdhah pingul | pêpingule aciri èsthi | 
kuningan tinartima | lawan sratinipun | punika mêngka sangkala | ing 
nalika adêge kang suyasa [su...] 


=x 00 = 


[...yasa] di | saking sabda sang nata || 


16. candhelanira mubêng umunggwing | jro panirat madyaning suyasa | 
sayut sauparênggane | cinitrèng wungu wimbuh | nawung srining 
amardapèng jring | ujwala ngandakara | rok angupu tarung | tawuran 
katrangan kaca | byar parada mradipta tulya ngulapi | lir sunaring 
sasôngka || 


17. jarambah jro pinalêstèr wradin | tampa kajoganing kang witana | 
tandhês panirat jêmbare | tumutur pinggir batur | sêsakane pilar ginilig | 
ginêgêl gêlang sweda | têtirah tinurut | balandar ngidêri wisma | pantog 
bata kêkêlir ing kanan kering | pagut pipi gapura || 


18. purwa gêdhang salirang sinami | pan kinirtya maratri sakôntha | 
sanggya para dyah unggyane | malih wontên wêwangun | sakilène 
suyasèng wuri | sinungan made pelak | joglo wangunipun | kinubêng 
taratag rambat | jêjiglakan jinumbuh warnaning sungging | lan 
sanggyaning sasana || 


19. sêsaosanira sri 


ae 


bupati | lamun karsa lêlangên mariksa | ing udyana saisine | lan 
pramèswari prabu | miwah putra sang juwitadi | myang kang para parêkan 
| siniwi nèng ngriku | têpi jawining taratag | pêpêthetan banjêng jambu lan 
balimbing | pêlêm sawo dalima || 

20. sêling silih luhurira lagi | duk sadêdêg ingkang tiris dênta | taru 
pradapa rumêmbe | wilis salin ronipun | wênèh lagya wanci ngalilir | 
kaleyang kang wus laya | katut ngangin runtuh | lata kang susulan anyar | 
sêmi pulih alume waluya saking | daut ngalih panggonan || 


21. lêlongkanging kilèn binotrawi | kawan dasa kaki wiyarira | pitung dasa 
pamanjange | wijile toyanipun | saking pojok lèr kilèn puri | sinung têlih 
tinalang | iline lumêbu | binêbêg jroning pratala | rinèh dening paesan 
kêkalih dadi | kanthi umbuling tirta || 


2. Kinanthi 


1. muncar kawuryan kang ranu | udale kang umbul kalih | saking [sa...] 


AT 


[...king] gunging pra wadara | saksat ngalèbi botrawi | sumilak tanpa 
kalesa | sumunu masêmu wilis || 


2. kasongan baskara nawung | luruh lumirap kang warih | sarênta tawang 
lumenggang | pindha lalaban lumindhih | kèlu tumibèng jro toya | 
lumembak katub ing angin || 


3. tarap urut tinarutus | tut têmbing winancaksuji | jêjêg panjang ngalih 
asta | binêlah minêngka kori | pulas wilis tunjung seta | lêlangêning para 
putri || 


4. yèn arsa siram nèng ngriku | lêlumban sing dal-dal warih | rineka pojok 
kang wetan | pangurase mawa kori | lak kalih pambukanira | kêkirih 
pintuning warih || 


5. têkèng jawi banon têrus | marga sadhasaring siti | kikis jro pagêr 
katingal | mili nut lêlarèn alit | malipir turut laleyan | iliraning sarah kèli || 


6. tumibèng têgal tumuruh | ngalèr myang mangidul têbih | têmpur 
tulaking talunan | kentar saking antaraning | 

se TA e 


balowartining udyana | palunturaning kang warih || 


7. wontên wismalit dinunung | kêkalih rinêngga asri | pratikstha 
swamipèng taman | ayun-ayunan kang kori | kinuswèng warna mandrawa 
| rakêtan banon capuri || 


8. yeka pasiramanipun | ing kanjêng sri narapati | lawan sang garwa 
dayita | wismalit ingkang satunggil | jêng gusti sêkaring pura | pêrak 
guskara mawêning || 


9. tulya rêsmining kalangun | wêwangunaning wadari | pinardikèng rèh 
mardawa | darunaning udyana sri | sêla-sêlaning gugulan | pinunggêl 
sinungan margi || 


10. sêsimpangan rawa catur | cakêt ngubêngi botrawi | nganan ngering 
têtêpungan | sêsipatan praptèng pinggir | satêpining pagêr bata | kèdêran 
puput malipir || 


11. têngah-têngahe pinatut | pininta taman rêspati | sangkêp warnaning 
puspita | sumyar mamêrdu mênuhi | kataman ing samirana | kongas rume 
maratani || 


12. lêngênging lung-lungan lumung | lumungsir silar kawingkis | wêwangi 
[wêwa...] 


sc NT esi 


[...ngi] kang sêkar-sêkar | mênur taluki kanikir | prabusèt purbanagara | 
soka sridênta saruni || 


13. malathi argulo pingul | pacar capaka capiring | pirit kilèning 
balumbang | tumimbang kêmbang ngubêngi | ingkang samya 
jinêmbangan | tut imbang anjrah ngèbêki || 

14. sapasang-pasang sinungsun | saplak prênahe kang sari | sakêntha 
pinara astha | pratikstha unggyan jininggring | panjang ngalih têngah 
astha | sukuning jêmbangan sami || 


15. tarap lêlarikanipun | runtut tata tan lumirig | pêrak parigi gènira | têlih 
toya kang piningit | namar munggèng jroning wisma | kinêkêr tan kêna 
kèksi || 


16. nginggil taratag tinutup | balabag sinungan panti | joglo gêng tulya 
rinêngga | sêsunggingira sinami | sêmune kang wus winarna | tan siwah 
kang witana sri || 


17. dèn apit kêkalih umbul | alit munggèng kanan kering | minôngka 
panundhanira | sunglon pangrantuning warih | kang manjing têlih 
balumbang | sêsirih [sêsi...] 


s= 173 


[...rih] toya ngalèbi || 


18. mêlêg iline lumintu | udale kang umbul alit | malêngkung saparon asta 
| luhure tumiba malih | nulak lumembak kambêngan | mulêg madyaning 
botrawi || 


19. ramya swarane kumucur | narawung ririh sênggani | kolêk ing we 
mawalikan | kasiliring marutaris | anrang kumala kumêlap | kèngêl kadya 
ngalayoni || 


20. srang-srangan kang sari katup | kontap rarase ngênani | naputi srining 
udyana | nawung kang trênggana tistis | ris-ris sirating brêmara | rumêsêp 
mrih sari-sari || 


21. sarkara kèsêpan kusut | kongkih kudhupe kawingkis | wêkasan 
rungkat karantan | luntur tanpa teja sêpi | sirnaning sari katrêsan | 
sumawur tumibèng warih || 

22. sinrang kang sadpada kadung | turida dènnya mêmêrdi | tumiling 
muluk maluya | mring tawang dènnya sêsandi | mulad diwasaning sêkar | 
sumyur lumrangira kadi || 


23. sumêbar anèng jinêmrum | puspita [puspi...] 


s DT man 


[...ta] ruru mrih tistis | kentar layone tumular | tut larèn pagêr ing pinggir | 
kikis wêkasing pungkuran | pêpanahaning capuri || 


24. madyaning laleyan sinung | gapura pinardi wilis | tinêpi mandara seta 
| siring lan gapurèng kêlir | kinêpang pangapit pura | kaot gêng kang 
munggèng wuri || 


25. kiwa têngên gapuragung | sinungan gupala warni | andaka rineka 
kadya | anjrum pratingkahe lagi | kèndêl saking asêsaba | sajroning taman 
duk prapti || 


26. wingit solahe lir tunggu | gapura kang dèn jagani | wêngane kori 
wêkasan | mring wuri rapah apirit | rangkah wêwêngkoning taman | ujung 
juranging jahnawi || 


27. jawining lèpèn kang têpung | padhusunan kanan kering | pêrak 
môngka pakuwonnya | pratiwa myang para gusti | samya karya 
pagubahan | papan polatan tan têbih || 


28. watês antaraning talun | katrêpan rinakit-rakit | miwah kang para 
wadana | kawot sawadyane [sawadya...] 


NT si 


[...ne] sami | sabên padesan kèbêkan | kanggonan bala ngêlèbi || 


29. nahên rawining kalangun | winarah wuryaning nguni | ananing kang 
pacangkraman | Têgalgônda kang bawani | Ondêr Mayor Jayaningrat |[2] 
kêkasih Jêng Sri Bupati || 

30. panji urdênas kang lungguh | ingandêl tur misesani | salir pakaryan jro 
pura | kontap ing pranata titi | têtela têtêp rumêksa | ing kaprabon sang 
siniwi || 


31. palastha dera mangapus | kapapas kapêsan budi | dumadi darwa 
paminta | mring sanggyaning kang mahapti | nungkara gita nirdeya | 
tarlèn aksamanta sami || 


1. § = 1784 [Sengkalan: waudadi astha sabdèng aji (Ahad, 29 
Rabingulawal 1784 A.J., Minggu, 9 Desember 1855 A.D.)]. (kembali) 

2. § Kangjêng Radèn Adipati Sasranagara Ridêring Ordhê Nèdêrlan 
Sênleyo, pêpatih karaton dalêm ing Surakarta. (kembali) 


Wanagiri, Padmasusastra, 1898, #194 


Katalog : Wanagiri, Padmasusastra, 1898, #194 
Sambung : - 
Wanagiri 


1. Kinanthi 


1. ingkang winursitèng têmbung | pasanggrahan Wanagiri | prênah kidul 
wetan praja | ing antara datan têbih | pan amung wolulas êpal | 
munggèng sasukuning ardi || 


2. punika iyasanipun | Jêng Gusti Pangran Dipati | Mangkunagara ping tiga 
| rikalanira cangkrami | ambêbêrêg buron wana | amisayèng ulam kali || 


3. lan pra tuwan kang tinamu | tanapi kang para gusti | bupati tuwin 
satriya | sêsuruhan ingkang prapti | sawadya upacaranya | prajurit lan 
para mantri || 


4. ing ngriku pakuwonipun | rinakit winangun asri | kinôntha sapôntha- 
pôntha | kadi purane pribadi | sinuba ing bojakrama | tan kêndhat ing 
siyang ratri || 

5. Cinatur rêrêngganipun | wau pura Wanagiri | papan lêdhok sawatara | 
kinubêng ing wukir-wukir | angungkurakên narmada | 


sas 127 


lèr wana gêng anglangkungi || 


6. ginapura pinalêngkung | pêpalang malipir margi | pagêr bobok 
bêbanjêngan | panjang tiga bêlah kaki | pasagi capurèng pura | pêrak 
mubêng ingkang margi || 


7. sinung wisma tri tur agung | ginunggung dadya sawiji | ngiras mubêng 
èmpèrira | majêng mujur kampung bali | balungan balok balaka | ingkang 
minôngka pandhapi || 


8. ing jêro pinetak pintu | kori gêng lêmpit angapit | candhela ruji sadaya | 
naratas têrus lan kori | rinênggèng hèk mubêng wisma | sêsadon dinulu 
asri || 


9. sinarasah balabag byur | linajur rineka loji | talundhag tinundha-tundha 
| sungsun katri kayu jati | catur wisma munggèng ngarsa | ajajar ngapit 
ing kori || 


10. ing ngriku pasowanipun | punggawa lan para mantri | katiga 
panggenan gôngsa | pelog slendro carabali | sajawining pintu ana | 
wismalit kiduling margi || 


11. puniku pajagènipun | gyan prajurit saragêni | 


s ND 


latar pura rinarata | rinolak pêthak satharik | tinêpi ing kalamênta | 
kinênthêng pathok ngubêngi || 


12. wontên malih wisma mujur | jajar katri amaripit | kêpering wetan 
prênahnya | nèng sajroning kang capuri | unggyan Ordhênas Walônda | 
lan dasihe para tami || 

13. ingkang lèr panggenanipun | tukang sêpèn lawan koki | patehan 
miwah patirtan | pasiramaning pra gusti | kidul kalèn pinanjêran | bandera 
munggul kaèksi || 


14. pagêr wetan pinalêngkung | sinambungan pancaksuji | binengkok 
panjang tri asta | jêjênêng jêjêg pasagi | piningul pêpongolira | lir jêjêran 
anjajari || 


15. lèr wetan wangunan agung | sasananira jêng gusti | rineka lir purèng 
praja | jêjêl pêpêt amaripit | pakuwoning pra santana | tan ana ingkang 
amêncil || 


16. marga gêng têrus mangidul | mring pakuwon para tami | mangetan 
marang bangawan | kang mubêng manut capuri | 


nen 129 =e 


ngapit marga kuwunira | pugawa[1] lan para mantri || 


17. para dêmang lajur-lajur | ajajar têpining kali | tinon sri kadya carita | 
duk sang prabu ing Biraji | makuwon nèng Parangjara | sawadyane jayèng 
murti || 


18. narmada rinênggèng wuwus | mangalèr ilining warih | santêre mung 
sawatara | andalêm sumilak wêning | alindhuk wetan têpinya | 
taratabaning wanadri || 


19. lombok terong bayêm sêkul | sinêlan sêkar talasih | salong sinêlingan 
sata | saurute praptèng gisik | gasik tur wêdhi malela | mêlêng-mêlêng 
ting parêlik || 


20. kèh warnane watu-watu | kentar-kentar saking wukir | ana pita seta 
rêkta | krêsna kapurônta wilis | gêdhah wungu maya-maya | mênik-mênik 
pindha akik || 

21. sinaba pêksi pêpêlung | maluwo milu maliwis | blêkok bêlêg mencok 
sela | kontul kêtali nèng pinggir | sribombok asru uninya | pêcuk cangak 
lan têrinil || 


ss NYO 


22. rêrumpon kang anèng kêdhung | yèn tinumpu amênuhi | kang mina 
kèh warna-warna | jambal wagal bêngkik tagih | papar pacal bêrot saga | 
kada lêmpuk lopis sili || 


23. kalalèn kalawan palung | rêng-arêng tawès têngiri | mèlêm badhèr 
wirasoca | talumpah balutak kêting | kutuk kotès sogok prana | bêthok 
bêthêm sêpat bêthik || 


24. lawan cinawisan prau | rêmbaya langse linungsir | sutra pita sungsun 
tiga | pinayonan motha putih | carma pita kasurira | kinêmbang cinuki-cuki 


25. ginêbêran motha pingul | baita pinulas wilis | wingking winehan 
bandera | gêdhah seta kêstin abrit | cêcanthik rineka kuda | pambêlah dèn 
busanani || 


26. gêmbaya bang ikêtipun | kulambi kêmejan putih | bênting wastra 
jingga loka | calana gêdhah mathinthing | punika titihanira | jêng gusti 
pangran dipati || 


27. lan pra tuwan agung-agung | yèn lêlumban nèng 


segi e 


bênawi | angêngundhuh amisaya | linampahkên mudhik mulir | nahên ta 
rêrêngganira | mangsuli kang wus kawijil || 


2. Mijil 

1. ngilèn lêrês ajênging capuri | tan têbih kapêntog | wukir alit mangidul 
sukune | ujung êlèr têpung ing wanadri | parangrong kaèksi | tuwin watu- 
watu || 


2. apêpanthan nèng pucuking wukir | soring taru ayom | eyup ayom sêmi 
saoyode | mulêd sela lir sinalang sami | lêlamat lumuting | karirisan tuwuh 


3. tuhu tawang kang anèng ing tawing | gurdagêng garowong | nguwêng- 
uwêng nguwung suwarane | kataman ing maruta sumilir | mulur ting 
saluwir | silar nora kumpul || 


4. wrêksa jajar jêjêr jujur wukir | ngrêmpoyok angrongkop | maya muyêg 
ijo sarondhone | randhu dhadhap gêdhondhong asandhing | sana sênu 
sêmbir | sêmpal simbaripun || 


5. kêplajêngan kêmiri kêmuning | kêpêl kêbên kêpoh | 


ss 132 = 


kêlampeyan nèng jurang anggone | kêmlandhingan kêmlaka kêlampis | 
kêmulwa kêsambi | sêrut lawan sêntul || 


6. soga sêcang soka sana nginggil | munggul kang wit sengon | plasa 
blasah balêsah sêkare | abang-abang abra balêrêngi | jêjêl kayu jati | maja 
jajar êpung || 


7. pange pêpêt kapipit ing sambi | têpung adu oyod | lan timaha jêmpina 
wit pule | gêndhayakan kang dhoyong nyèndhèni | dheyandhe trêngguli | 
trênggulun trikancu || 


8. kalak garu aruman sêlangking | walikukun tolok | kêndhal kêdhawung 
jengkol lan pête | kayu lanang wangon waru ipik | bilang bulu bibis | 
dhuwêt bêndha pucung || 


9. pacing pace pucuke amêncit | rinambatan oyod | angayangan ngayuh 
mring wit ale | pêpulêtan tarêman walulin | yuyung gandhêl ngungkil | 
bèndha jênu tungkul || 

10. tangkil grêmbêl grêmbul bêbondhoti | anjêkèngkèng ring gon | 


s133 


rungkut rêngkêt rêrayung lan rawe | rayung ruwêt galagah pênjalin | 
dhurubamban piji | galonggong palumpung || 


11. iring-iring pêpèrènging ardi | tuwuh êmpon-êmpon | amêpêki wana 
saanane | sunthi kêncur jae lawan kunci | bêngle lêmpuyang prit | myang 
lêmpuyang kapur || 


12. puyang gajah kunci pêpêt kunir | laos lan têmu poh | têmu irêng 
galènyèh lawake | têmu lathi lawan têmu giring | marajak andadi | sumêla 
ing watu || 


13. warna-warna isine ing wukir | wimbuh dhukuh katon | sri kawuryan 
kèh palakirnane | palapêndhêm samya dèn tanêmi | kimpul talês linjik | 
bêrèt bêntèl bêntul || 


14. gadhung walur gêmbolo gêmbili | suwêg senthe lompong | wi katela 
kênthang balerante | gaga gênggêng gubug gabag pinggir | pagêre parigi 
| parang tumpuk-tumpuk || 


15. têpi-têpi sinêbaran jali | juwawut ngalojok | juwêt juwèh jêlèh 


s 134 = 


kang aduwe | anggusahi pêksi ngrêrusuhi | susah sari-ari | sabên sabèng 
ngriku || 


16. bèthèt pênthèt kèkèt myang srigunting | bondhol glathik belong | 
baranjangan kuthilang arame | cocak kacêr manyar êmprit pêking | 
bêrkutut kudhasih | dêruk lan dêrkuku || 

17. akalangan kang wolung kuliling | bidho basu boncong | alap-alap 
alêpas ibêre | ambêburu bêrkutut barênggi | niyup anampani | nampêg 
jakawuru || 


18. wêruh wuru wirang amalêncing | nèng pucang amencok | pêt-umpêtan 
pêtêng panggonane | gugup gagak kasêlak nyambêri | bêr-ubêran bali | 
bêluk blêkêtupuk || 


19. dhêlik dhêpès mêrak amarani | nèng pucang amencok | nèng paragak 
nyêngungong swarane | rantap-rantap ingkang anèng siti | sata wana 
muni | cêkitrèk kaluruk || 


20. sadayane katingalan sami | saking ing pakuwon | amuwuhi lêlangên 
asrine | lamat-lamat [la...] 


s 135 === 


[...mat-lamat] ujunging wanadri | têpung lawan wukir | andhêndhêng 
ngêndhanu || 


21. sato-sato sadaya mêpêki | kidang sangsam ewon | kancil cèlèng cêlak 
panggenane | andhêrusul dhêdhukiri têgil | sima sabèng sêpi | sabawa 
yèn dalu || 


22. landhak luwak cêdhak lan trênggiling | blacan cêcêp gogor | kuwuk 
kawuk garangan lan rase | walang kapa karêndho jaliring | janjang 
anggung jungkir | jrih jalarang sênggu || 


23. banthèng Jawi wus samya angungsi | ngilang ngalih ênggon | sarpa- 
sarpa sasaran playune | wus nalusup nlêsêp ing asêpi | mung kari kang 
kuwi | kêthèk nom lan lutung || 


3. Sinom 


1. akathah tur warna-warna | sato sajroning wanadri | samya jênak 
asasana | wit dènnya ngupaya bukti | sarwa ana mênuhi | tan sangsayèng 
sabanipun | wêwêngkon wana wiyar | waradin prapta ing têpi | kêtêp atap 
taru turut angrêmbaka || 

2. lindhuk siluk tan asêla | angrongkop têpung [tê...] 


= NB 


[...pung] ngaubi | tangkiling têkèng antara | lir taratag anaritis | tanpa 
corah tan sungil | pêpèrèng lêbak pêpundhung | nir pringganing antaka | 
marma datan ngrêkasani | amisaya kabèh sato jroning wana || 


3. myang sinung planggrongan wrêksa | binrayut ing lata sami | tigang 
asta inggilira | pinrênahkên munggèng sêpi | ginodhag sapambêdhil | jèjèr 
ajajar ngêlajur | rinopoh ron warata | supaya aywa kaèksi | wus pininta 
unggyane para santana || 


4. kadya rakiting ngayuda | wangun gêlar kaga pati | kang munggwèng 
panjawat kiwa | Jêng Pangeran Mangkubumi | lan para putra sami | satriya 
myang para tamu | panjawat ingkang kanan | saha wadyanira sami | 
myang sagotra santananira sadaya || 


5. mêngka patuking kagendra | residhèn sapara upsir | jêng gusti 
têtêlihira | pangran dipati ngabèi | gêgithok angênggoni | Pangran 
Natakusumèku | bêbuntun wrahatbala | kang samya [sa...] 


s= 197 = 


[...mya] nuntun turanggi | siningêpkên nèng grumbul kang kiwa-kiwa || 


6. ri wusing rakit samêkta | dyan lêkas binêrêg nuli | atusan wadya ing 
desa | panglawe dêmang ngabèi | kang samya dèn tindhihi | sawega 
swara gumuruh | jêjêl ajèjèr wayang | kêmput sajroning wanadri | 
ambalabar surak ngukuk mawurahan || 


7. rumupak lampahing wadya | giris sato ing wanadri | lumayu asalang- 
tunjang | angumpul wadya sawiji | tambuh dènira ngungsi | abingung 
pating bilulung | lor kidul kaidêkan | tan ana sêlaning janmi | ing wusana 
nêmpuh byak ênggon wisaya || 

8. gya kinrutug kang sanjata | dêrês tibaning kang mimis | kathah kang 
palastrèng papan | tuwin ingkang nandhang kanin | sawênèh dêdaganging 
| ting barêngèk swaranipun | ana ingkang brangkangan | tugêl sukunira 
kalih | sakarine malayu arêbut papan || 


9. suka sagung kang tumingal | surake gumuruh atri | wijah-wijah 
wadyabala | miyat [mi...] 


siae 


[...yat] sangsam akèh kêni | sarwi lok cêrik-cêrik | ana kêpkok[2] 
tanganipun | ambapang suraweyan | ana kang ngunus panguthik | 
kumaruwuk sêsumbar sarwi pandhapan || 


10. mawarna solahing wadya | kang manut sukaning gusti | tan kêndhat 
sanjatanira | ingkang tinarajang têbih | ngumandhang kapiyarsi | awor 
swaraning wadyagung | tan ana kang kuciwa | lir tuhu wong mangun jurit 
| rêbut papan silih rok madyèng palagan || 


11. ana ta ingkang satriya | taruna nindita wasis | mangulah sanjata dibya 
| ana kacuwaning galih | katunan dènnya musthi | sanjata pranata arju | 
wit keguh dening byuha | adrêng arsa apêpulih | mahaswara wisata nitih 
turôngga || 


12. mung katri lan gêrmanira | midêr nèng wana kuliling | gya namakkên 
kuntanira | kang pinujwèng siyang ratri | pratitis ing pangaksi | ing 
pranata ywa kaliru | ing sangsam antakanya | panjang yèn winarnèng tulis 
| ingkang samya kasukan [kasu...] 


s139 = 


[...kan] anèng ing wana || 


13. sabên-sabên pan mangkana | ing sajroning patang ari | yèn nuju 
môngsa katiga | jêng gusti dènnya cangkrami | mundur saking wanadri | 
siyang wanci pukul satu | lajêng mring pasanggrahan | ing dalu bujana 
sami | datan liya kinarya imbal wacana || 

14. dènnya samya anyanjata | sangsam duk anèng wanadri | rêbat unggul 
ing pamirsa | tuwin asaling pêpati | sinambi nêningali | talèdhèk bêksa lan 
minum | mirêngkên gêndhing munya | ginanti badhut banyoli | sri 
kawuryan winimbuhan dening pandam || 


15. apadhang kadya raina | suyasa saengga loji | sampat ing busananira | 
sêtrolup tuwin sêtrali | mubêng jèjèr lan kori | linayaran motha pingul | 
pratilam di rinêngga | ngandhap babut prangwadani | sabên saka 
tinemplokan kang panjuta || 


16. kamantyan langên pradipta | marma kèh padha ningali | kawêsalu? 
anèng marga | wong desa jalu myang èstri | kang têbih samya 


s TAG si 


prapti | kalulun warta kêlayu | sinambi ngupajiwa | dhêdhasar anèng ing 
margi | yèn raina pakuwon saengga praja || 


17. tutug dènnya ôndrawina | jêng gusti pangran dipati | lawan sagung 
tamunira | bubar yèn wus madya ratri | mangkana sari-ari | tuhu wong 
agung pinunjul | deramrih karya suka | lêgawa anrus ing batin | ambêk 
santa sihing wadya paramarta || 


1. punggawa. (kembali) 
2. kêplok. (kembali) 

